LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „ŽEMĖS ŪKIO VALDŲ MODERNIZAVIMAS“ ANTROSIOS IR TREČIOSIOS VEIKLOS SRIČIŲ ĮGYVENDINIMO TAISYKLIŲ PATVIRTINIMO

2007 m. spalio 31 d. Nr. 3D-480

Vilnius

Vadovaudamasi Lietuvos Respublikos žemės ūkio ministerijos nuostatų, patvirtintų Lietuvos Respublikos Vyriausybės 1998 m. rugsėjo 15 d. nutarimu Nr. 1120 (Žin., 1998, Nr. 83-2327; 2001, Nr. 92-3215; 2002, Nr. 66-2717), 5.1 ir 5.15 punktais ir atsižvelgdama į 2005 m. rugsėjo 20 d. Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL 2005 L 277, p. 1) su paskutiniais pakeitimais, padarytais 2006 m. gruodžio 19 d. Tarybos reglamentu (EB) Nr. 2012/2006 (OL 2006 L384, p. 8), ir j 2006 m. gruodžio 15 d. Komisijos reglamento (EB) Nr. 1974/2006, nustatančio išsamias Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai taikymo taisykles (OL 2006 L 368, p. 15), su paskutiniais pakeitimais, padarytais 2007 m. spalio 22 d. Komisijos reglamentu (EB) Nr. 1236/2007 (OL 2007 L 280, p. 3), nuostatas, ir siekdama pateisinti teisėtus ūkininkų lūkesčius ir efektyviai panaudoti EŽŪFKP lėšas,

tvirtinu Lietuvos kaimo plėtros 2007–2013 metų programos priemonės „Žemės ūkio valdų modernizavimas“ antrosios ir trečiosios veiklos sričių įgyvendinimo taisykles (pridedama).

ŽEMĖS ŪKIO MINISTRĖ	KAZIMIRA DANUTĖ PRUNSKIENĖ

PATVIRTINTA

Lietuvos Respublikos žemės ūkio ministro

2007 m. spalio 31 d. įsakymu Nr. 3D-480

LIETUVOS KAIMO PLĖTROS 2007–2013 METŲ PROGRAMOS PRIEMONĖS „ŽEMĖS ŪKIO VALDŲ MODERNIZAVIMAS“ ANTROSIOS IR TREČIOSIOS VEIKLOS SRIČIŲ ĮGYVENDINIMO TAISYKLĖS

I. BENDROSIOS NUOSTATOS

1. Lietuvos kaimo plėtros 2007–2013 metų programos priemonės „Žemės ūkio valdų modernizavimas“ antrosios ir trečiosios veiklos sričių įgyvendinimo taisyklės (toliau – Taisyklės) parengtos vadovaujantis 2005 m. rugsėjo 20 d. Tarybos reglamentu (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL 2005 L 277, p. 1) su paskutiniais pakeitimais, padarytais 2006 m. gruodžio 19 d. Tarybos reglamentu (EB) Nr. 2012/2006 (OL 2006 L 384, p. 8), 2006 m. gruodžio 15 d. Komisijos reglamentu (EB) Nr. 1974/2006, nustatančiu išsamias Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai taikymo taisykles (OL 2006 L 368, p. 15), su paskutiniais pakeitimais, padarytais 2007 m. spalio 22 d. Komisijos reglamentu (EB) Nr. 1236/2007 (OL 2007 L280, p. 3), Lietuvos Respublikos Vyriausybės 2007 m. vasario 13 d. nutarimu Nr. 189 „Dėl valstybės institucijų, savivaldybių ir kitų juridinių asmenų, atsakingų už Europos žemės ūkio fondo kaimo plėtrai priemonių įgyvendinimą, paskyrimo“ (Žin., 2007, Nr. 22-839), Lietuvos kaimo plėtros 2007–2013 m. programa, patvirtinta 2007 m. spalio 19 d. Komisijos sprendimu Nr. C (2007) 5076 (toliau – Programa), Lietuvos kaimo plėtros 2007–2013 metų programos administravimo taisyklėmis, patvirtintomis Lietuvos Respublikos žemės ūkio ministro 2007 m. balandžio 6 d. įsakymu Nr. 3D-153 (Žin., 2007, Nr. 41-1562).

II. SUTRUMPINIMAI IR SĄVOKOS

2. Šiose Taisyklėse vartojami sutrumpinimai:

Lietuvos Respublikos žemės ūkio ministerija – Ministerija.

Nacionalinė mokėjimo agentūra prie Žemės ūkio ministerijos – Agentūra.

Lietuvos 2004–2006 metų bendrojo programavimo dokumentas – BPD.

Europos žemės ūkio fondas kaimo plėtrai – EŽŪFKP.

Agentūros Kontrolės departamento teritorinis skyrius – Agentūros KDTS.

3. Taisyklėse vartojamos sąvokos:

Bendrosios išlaidos – atlyginimas architektams, inžinieriams ir konsultantams, konsultuojantiems techniniais, ekonominiais ir organizaciniais projekto rengimo ir įgyvendinimo klausimais, kai tokios paslaugos nėra tęstinė ar periodinė veikla, susijusi su asmens įprastine veikla ir išlaidomis, taip pat statinio projekto (įskaitant ekspertizę) rengimo išlaidos, projekto techninio tyrimo, patentų ir licencijų įsigijimo išlaidos.

Didžiausiasis įkainis – Lietuvos Respublikos žemės ūkio ministro 2007 m. liepos 11 d. įsakymu Nr. 3D-330 „Dėl didžiausiųjų įkainių tinkamoms finansuoti išlaidoms pagal Lietuvos kaimo plėtros 2007–2013 metų programos priemones nustatymo metodikos patvirtinimo“ (Žin., 2007, Nr. 78-3158, Nr. 103-4234) nustatytas įkainis, pagal kurį apskaičiuojama didžiausia mokėtina paramos suma. Didžiausiasis įkainis nustatomas litais be pridėtinės vertės mokesčio.

Parama žemės ir miškų ūkiui (toliau – parama) – EŽŪFKP ir bendrojo finansavimo lėšos iš Lietuvos Respublikos valstybės biudžeto, skirtos žemės ir miškų ūkiui remti.

Paramos paraiška – nustatytos formos dokumentas, kurį teikia Agentūrai pareiškėjas, siekiantis gauti paramą.

Paramos sutartis – paramos projektams, įgyvendinamiems pagal priemonę, skyrimo sutartis, kai tokia sutartis sudaroma.

Pareiškėjas – asmuo, nustatyta tvarka teikiantis paramos paraišką.

Projektas – visuma dokumentų, kuriuose nurodomi verslo plane (projekto apraše) numatyti veiksmai, pagrįsti paramos paraiškoje, jos prieduose ir tam tikrose duomenų bazėse esama informacija ir pinigų suma numatytiems projekto tikslams pasiekti.

Projekto kontrolės laikotarpis – penkerių metų laikotarpis nuo paramos sutarties pasirašymo dienos, per kurį tikrinama, kaip paramos gavėjas laikosi projekte ir paramos sutartyje numatytų įsipareigojimų.

Verslo planas – vadovaujantis Verslo plano finansinei paramai gauti pagal Lietuvos kaimo plėtros 2007–2013 metų programos I krypties „Žemės, maisto ūkio ir miškininkystės sektoriaus konkurencingumo didinimas“ priemones reikalavimų aprašu, patvirtintu Lietuvos Respublikos žemės ūkio ministro 2007 m. gegužės 3 d. įsakymu Nr. 3D-220 (Žin., 2007, Nr. 52-2033), parengtas dokumentas, kuriame techniškai, finansiškai, ekonomiškai ir socialiniu atžvilgiu pagrindžiami investavimo tikslai, nurodomos projektui įgyvendinti reikalingos lėšos ir terminai.

Žemės ir miškų ūkio inovacija (toliau – inovacija) – nauja technologija, idėja, metodas naujiems žemės ir miškų ūkio procesams, technologijoms, techninėms priemonėms, žaliavoms ir produktams kurti arba esamiems tobulinti.

Žemės ūkio valda (toliau – valda) – žemės ūkio veiklos ar alternatyviosios veiklos subjekto plėtojamos žemės ūkio veiklos ir (arba) alternatyviosios veiklos gamybos vienetų visuma, susijusi bendrais teisiniais, techniniais ir ekonominiais santykiais.

Žemės ūkio veikla – veikla, apimanti žemės ūkio produktų gamybą ir jų apdorojimą bei savo pagamintų ir apdorotų žemės ūkio produktų perdirbimą ir (arba) paruošimą realizuoti (išskyrus maisto produktų gamybą ir realizavimą iš ne savo ūkyje pagamintų ir apdorotų žemės ūkio produktų) ir paslaugas žemės ūkiui.

Žemės ūkio paskirties žemė – žemė, naudojama arba tinkama naudoti žemės ūkio produktų gamybai, įskaitant žemės naudotojui priklausančiais gyvenamaisiais namais ir ūkiniais pastatais užstatytus plotus, jei jie nesuformuoti kaip atskiri sklypai.

Žemės ūkio naudmenos (toliau – ŽŪN) – dirbamoji žemė, sodai, pievos, ganyklos, naudojamos arba tinkamos naudoti žemės ūkio augalams auginti.

Žemės ūkio technika – traktoriai, universalios traktorių priekabos (puspriekabės), žemės ūkio mašinos, specializuotos transporto priemonės produkcijai vežti, įranga, darbų mechanizavimo proceso įrenginiai, kurie dažnai yra ne savarankiški vienetai, o technologinės linijos ar gamybinio proceso įrenginių dalis, įtaisai (laistymo įrenginiai ir kt.) žemės ūkio darbams atlikti. Prie žemės ūkio technikos kategorijos nepriskiriama technika, kuri iš dalies gali būti naudojama ir žemės ūkio gamyboje, tačiau yra pagaminta įvairių ūkio šakų arba kitoms reikmėms (kelių transporto priemonės (krovininiai ir lengvieji automobiliai, autobusai, automobilių priekabos ir puspriekabės, motociklai, miško technika), kitos transporto priemonės (judančios vandeniu, oru ir bėgiais, t. y. laivai, orlaiviai, traukiniai ir kt.), kelių ir statybinės mašinos (kranai, keltuvai, greideriai), įvairūs ne žemės ūkio paskirties gamybinių patalpų įrenginiai (kompresoriai, autokrautuvai, plovimo, valymo mašinos ir kt.), komunalinė, buitinė, organizacinė ir kita technika).

4. Kitos šiose Taisyklėse vartojamos sąvokos suprantamos taip, kaip jos apibrėžtos Lietuvos kaimo plėtros 2007–2013 metų programos administravimo taisyklėse, patvirtintose Lietuvos Respublikos žemės ūkio ministro 2007 m. balandžio 6 d. įsakymu Nr. 3D-153, ir kituose teisės aktuose.

III. PRIEMONĖS TIKSLAI

5. Bendrasis tikslas – didinti žemės ūkio konkurencingumą, diegiant naujus procesus, naujas technologijas ir inovacijas.

6. Specialieji tikslai:

6.1. modernizuoti ir restruktūrizuoti fizinį potencialą;

6.2. didinti ūkininkų pajamas iš žemės ūkio ir su juo susijusios veiklos;

6.3. skatinti didesnę žemės ūkio produktų gamybos pridėtinę vertę;

6.4. skatinti atsinaujinančių energijos išteklių dalį pirminės energijos balanse, siekiant stabdyti klimato kaitą ir pagerinti oro kokybę.

7. Veiklos tikslai:

7.1. paremti ūkininkus ir didinti modernizuotų žemės ūkių skaičių;

7.2. didinti ūkininkų pajamas iš žemės ūkio ir su juo susijusios veiklos;

7.3. gerinti aplinkos apsaugą;

7.4. didinti žemės ūkyje sukuriamą ekonominę vertę ir darbo našumą;

7.5. gauti energetinę žaliavą – biomasę, kuri iš dalies pakeistų importuojamas žaliavas (naftą, dujas, anglis) bei sumažintų anglies dvideginio išmetimą, kuris lemia klimato šiltėjimą.

IV. REMIAMA VEIKLA

8. Pagal Programos priemonę „Žemės ūkio valdų modernizavimas“ (toliau – priemonė) remiamos veiklos sritys:

8.1. antroji veiklos sritis:

8.1.1. žemės ūkio produktų gamyba ir (arba) paslaugų žemės ūkiui teikimas1 Remiamas paslaugų žemės ūkiui teikimas, nurodytas Paslaugų žemės ūkiui, kurioms taikoma pelno mokesčio lengvata, sąrašo, patvirtinto Lietuvos Respublikos finansų ministro 2003 m. gruodžio 31 d. įsakymu Nr. 1K-313 (Žin., 2004, Nr. 12-346, Nr. 188-7016, Nr. 75-2597) 1, 7, 8, 9, 10, 16 (taikoma tik ūkininkams), 18 (išskyrus narių ūkių buhalterinės apskaitos tvarkymo paslaugas), 19 punktuose teikimas. ;

8.1.2. biodujų gamyba iš ūkyje susidarančių atliekų. Pagamintos biodujos gali būti naudojamas tik valdos reikmėms;

8.1.3. prekinių žemės ūkio produktų (pagamintų (išaugintų) valdoje) apdorojimas (rūšiavimas, pakavimas, surinkimas ir t. t.) ir pateikimas rinkai (arba kooperatyvo, kuris iki paramos paraiškos pateikimo yra pripažintas žemės ūkio kooperatyvu, supirktų iš savo narių jų ūkiuose pagamintų (išaugintų) žemės ūkio produktų parengimas ir pateikimas rinkai). Pajamos iš apdirbimo veiklos (pvz., realizacijai) gali sudaryti iki 50 proc. visų ūkio gaunamų pajamų;

8.2. trečioji veiklos sritis:

8.2.1. trumpos rotacijos plantacinių želdinių įveisimas.

9. Pagal antrąją veiklos sritį numatyti prioritetiniai sektoriai (mažėjančia tvarka):

9.1. gyvulininkystė:

9.1.1. mėsinė galvijininkystė;

9.1.2. kitos gyvulininkystės šakos2 2007 metais paskelbtam paramos paraiškų kvietimui parama bitininkystei neteikiama. .

9.2. augalininkystė:

9.2.1. linininkystė ir sėklininkystė;

9.2.2. sodininkystė, Uogininkystė ir daržininkystė;

9.2.3. rapsų auginimas;

9.2.4. kitos augalininkystės šakos;

9.3. paslaugų žemės ūkiui teikimas.

V. LĖŠOS PRIEMONĖS VEIKLOS SRITIMS ĮGYVENDINTI BEI PARAMOS DYDIS

10. Lėšos priemonės veikos sritims įgyvendinti skiriamos iš EŽŪFKP ir bendrojo finansavimo lėšų, numatytų Lietuvos Respublikos valstybės biudžete.

11. Paramos suma, skirta kvietimui teikti paramos paraiškas pagal kiekvieną veiklos sritį, sektorių, subsektorių nustatoma atskiru žemės ūkio ministro įsakymu, atsižvelgiant į privalomus įgyvendinti įsipareigojimus.

12. Suteikiamos paramos dydis skaičiuojamas atsižvelgiant į tinkamas finansuoti projekto išlaidas.

13. Pagal šios priemonės antrąją veiklos sritį:

13.1. finansuojama iki 40 proc. visų tinkamų finansuoti projekto išlaidų; ūkininkaujantiems

mažiau palankiose ūkininkauti vietovėse – iki 50 proc.;

13.2. jauniesiems ūkininkams3 Asmenys, jaunesni nei 40 metų amžiaus (paramos paraiškos pateikimo metu). finansuojama iki 50 proc. visų tinkamų finansuoti projekto išlaidų; ūkininkaujantiems mažiau palankiose ūkininkauti vietovėse – iki 60 proc.;

13.3. didžiausia paramos suma 2007–2013 metų laikotarpiui vienam paramos gavėjui negali viršyti 1 381 120 Lt (vieno milijono trijų šimtų aštuoniasdešimt vieno tūkstančio vieno šimto dvidešimt litų). Didžiausia paramos suma vienam projektui negali viršyti 690 560 Lt (šešių šimtų devyniasdešimt tūkstančių penkių šimtų šešiasdešimt litų);

13.4. paukštininkystės ūkiams, dalyvaujantiems Programos priemonėje „Žemės ūkio produktų perdirbimas ir pridėtinės vertės didinimas“, didžiausia paramos suma per 2007–2013 metų laikotarpį negali viršyti 15 192 320 Lt (penkiolikos milijonų vieno šimto devyniasdešimt dviejų tūkstančių trijų šimtų dvidešimt litų), įskaitant gautą paramą pagal priemonę „Žemės ūkio valdų modernizavimas“;

13.5. į didžiausią paramos sumą 2007–2013 metų laikotarpiui paramos gavėjui neįskaitoma parama, gaunama pagal Programos priemones:

13.5.1. „Profesinio mokymo ir informavimo veikla“;

13.5.2. „Naudojimasis konsultavimo paslaugomis“;

13.5.3. „Pusiau natūrinis ūkininkavimas“;

13.5.4. „Jaunųjų ūkininkų įsikūrimas“;

13.5.5. Nitratų direktyvos Nr. 91/676/EEB reikalavimų įgyvendinimo;

13.5.6. BPD priemonės „Investicijos į žemės ūkio valdas“ projektai, finansuojami iš EŽŪFKP ir bendrojo finansavimo Programai skirtų lėšų. Didžiausia paramos suma vienam projektui negali viršyti 1 294 800 Lt (vieno milijono dviejų šimtų devyniasdešimt keturių tūkstančių aštuonių šimtų litų)4 Lietuvos Respublikos žemės ūkio ministro 2007 m. birželio 4 d. įsakymas Nr. 3D-278 „Dėl projektų, pateiktų pagal Lietuvos 2004–2006 metų bendrojo programavimo dokumento (BPD) Kaimo plėtros ir žuvininkystės prioriteto priemonę „Investicijos į žemės ūkio valdas“ ir tinkamų gauti paramą iš Lietuvos kaimo plėtros 2007–2013 metų programai skirtų lėšų“ (Žin., 2007, Nr. 63-2432). ;

13.5.7. „Leader metodo įgyvendinimas“.

14. Pagal šios priemonės trečiąją veiklos sritį:

14.1. finansuojama iki 40 proc. visų tinkamų finansuoti projekto išlaidų; ūkininkaujantiems mažiau palankiose ūkininkauti vietovėse – iki 50 proc.;

14.2. jauniesiems ūkininkams finansuojama iki 50 proc. visų tinkamų finansuoti projekto išlaidų; ūkininkaujantiems mažiau palankiose ūkininkauti vietovėse – iki 60 proc.;

14.3. parama trumpos rotacijos želdiniams įveisti negali būti didesnė kaip 5179 Lt/ha;

14.4. didžiausia paramos suma 2007–2013 metų laikotarpiui vienam paramos gavėjui negali viršyti 1 381 120 Lt (vieno milijono trijų šimtų aštuoniasdešimt vieno tūkstančio vieno šimto dvidešimt litų). Didžiausia paramos suma vienam projektui negali viršyti 690 560 Lt (šešių šimtų devyniasdešimt tūkstančių penkių šimtų šešiasdešimt litų).

15. Pareiškėjas per vieną paramos paraiškų rinkimo etapą gali pateikti vieną projektą pagal kelias antrosios veiklos sritis, bet tik pagal vieną žemės ūkio veiklos prioritetinio sektoriaus subsektorių.

16. Pareiškėjas, paramos gavėjas projekto įgyvendinimo laikotarpiu tuo pačiu metu negali dalyvauti kitose investicinėse Programos priemonėse (netaikoma paukštininkystės ūkiams).

17. Pakartotinai investicinės paramos galima kreiptis tik įgyvendinus ankstesnįjį EB lėšomis finansuojamą projektą, t. y. ne anksčiau kaip pateikus paskutinį mokėjimo prašymą ir galutinę projekto įgyvendinimo ataskaitą.

18. Parama pagal priemonės trečiąją veiklos sritį „Trumpos rotacijos plantacinių želdinių įveisimas“ turi būti skiriama nepažeidžiant valstybės pagalbos teikimo taisyklių, vadovaujantis 2006 m. gruodžio 15 d. Komisijos reglamentu (EB) Nr. 1998/2006 dėl Sutarties 87 ir 88 straipsnių taikymo de minimis pagalbai (OL 2006 L 379, p. 5). Bendra pagalbos suma, teikiama tai pačiai įmonei, negali viršyti 690 560 Lt (šešių šimtų devyniasdešimt tūkstančių penkių šimtų šešiasdešimt litų) per trejų fiskalinių metų laikotarpį. Įmone laikomas subjektas, užsiimantis ekonomine veikla, neatsižvelgiant į jo teisinį statusą. Į įmonės apibrėžimą įeina savarankiškai dirbantys asmenys, šeimos verslai, tarp jų amatai ar kita veikla, bei reguliariai ekonominę veiklą vykdančios ūkinės bendrijos ar asociacijos5 Įmonės apibrėžimas pagal 2004 m. vasario 25 d. Komisijos reglamento (EB) Nr. 364/2004, iš dalies keičiančio Reglamentą (EB) Nr. 70/2001, įtraukiant į Reglamento taikymo sritį pagalbą moksliniams tyrimams ir taikomajai veiklai (OL 2004 m. specialusis leidimas, 8 skyrius, 3 tomas, p. 64), I priedo 1 straipsnį „Mažų ir vidutinių įmonių apibrėžimas“. .

19. Partnerių ir (arba) susijusių įmonių6 2003 m. gegužės 6 d. Komisijos rekomendacija 2003/361/EB Dėl mikroįmonių, smulkių ir vidutinių įmonių apibrėžimo (L 124, p. 36). Lietuvos Respublikos ūkio ministro ir finansų ministro 2003 m. vasario 26 d. įsakymas Nr. 4-85/1K-052 „Dėl Smulkaus ir vidutinio verslo subjektų vidutinio sąrašinio metodinio darbuotojų skaičiaus apskaičiavimo tvarkos patvirtinimo“ (Žin., 2003, Nr. 23-977). , sutuoktinių7 Netaikoma 2007 metais paskelbtam paramos paraiškų kvietimui. maksimali bendra paramos suma negali viršyti vienam paramos gavėjui Taisyklių 13.2–14.3 punktuose 2007–2013 metų laikotarpiui nustatytos didžiausios paramos sumos.

20. Jei pareiškėjas naudojasi kredito įstaigų išduotais kreditais projektui, kuriam prašoma paramos, už kuriuos UAB Žemės ūkio paskolų garantijų fondas, suteikdamas valstybės garantijas, priėmė sprendimą kompensuoti dalį garantinio užmokesčio, iš paramos sumos išskaičiuojama kompensuojama garantinio užmokesčio suma8 Garantinio užmokesčio kreditų su garantija gavėjams kompensavimo taisyklės patvirtintos Lietuvos Respublikos žemės ūkio ministro 2007 m. balandžio 12 d. įsakymu Nr. 3D-161 (Žin., 2007, Nr. 45-1706). . Tuo atveju pagal antrąją veiklos sritį tinkamomis finansuoti išlaidomis laikomos su projekto įgyvendinimu susijusios išlaidos, padarytos ne anksčiau kaip UAB Žemės ūkio paskolų garantijų fondas priėmė sprendimą kompensuoti dalį garantinio užmokesčio, o pagal trečiąją veiklos sritį – po prašymo iš dalies kompensuoti garantinį užmokestį UAB Žemės ūkio paskolų garantijų fondui pateikimo dienos.

VI. GALIMI PAREIŠKĖJAI

21. Paramos gali kreiptis ūkininkai ar juridiniai asmenys, užsiimantys žemės ūkio produktų gamyba ir (arba) paslaugų žemės ūkiui teikimu ir nustatyta tvarka įregistravę valdą, kooperatinės bendrovės (kooperatyvai), kurios iki paramos paraiškos pateikimo yra pripažintos žemės ūkio kooperatinėmis bendrovėmis (kooperatyvais), taip pat mokslo ir mokymo institucijos, turinčios eksperimentinius, parodomuosius, mokomuosius, bandymų ūkius, užsiimančius žemės ūkio produktų gamyba.

22. Pagal trečiąją veiklos sritį „Trumpos rotacijos plantacinių želdinių įveisimas“ paramos gali kreiptis fiziniai ir juridiniai asmenys, turintys nuosavų ŽŪN.

23. Paramos besikreipiantys fiziniai asmenys turi būti ne jaunesni kaip 18 metų amžiaus.

24. Paramos paraiškos, pateiktos fizinio ar juridinio asmens kartu su partneriais, nepriimamos.

25. Jei pareiškėjas mirė po paramos paraiškos pateikimo, bet prieš sprendimo skirti paramą priėmimo, paramos paraiška išregistruojama.

26. Dėl paramos gavėjo mirties arba nenugalimos jėgos (force majeure) aplinkybių, dėl kurių paramos gavėjas negali vykdyti prisiimtų įsipareigojimų po sprendimo skirti paramą priėmimo, parama galės būti mokama asmeniui, perimančiam paramos gavėjo įsipareigojimus ir tęsiančiam veiklą, jei jis atitiks pareiškėjo tinkamumo kriterijus įsipareigojimų perėmimo metu.

VII. NETINKAMI PAREIŠKĖJAI

27. Pareiškėjui parama negali būti suteikiama, jei:

27.1. jam yra iškelta byla dėl bankroto arba jis likviduojamas;

27.2. paramos paraiškoje arba pridedamuose dokumentuose ar pagal Agentūros užklausimą pateiktuose dokumentuose Agentūrai pateikė neteisingą informaciją;

27.3. pažeidė kitas paramos teikimo sąlygas dėl paramos skyrimo iš EB ir (arba) Lietuvos

Respublikos valstybės biudžeto lėšų;

27.4. siekdamas palankaus sprendimo bandė daryti įtaką Agentūrai arba Ministerijai;

27.5. yra įsiteisėjęs teismo sprendimas dėl pareiškėjo kitos sutarties dėl paramos skyrimo iš EB ir (arba) Lietuvos Respublikos valstybės biudžeto lėšų pažeidimo;

27.6. dėl subjektyvių priežasčių neįvykdęs ankstesnio projekto verslo plane užsibrėžtų tikslų ir priežiūros rodiklių netenka teisės kreiptis paramos pagal investicines priemones iki tol, kol nebus pašalinti veiklos trūkumai.

VIII. TINKAMUMO KRITERIJAI PARAMAI GAUTI

28. Pareiškėjo tinkamumas gauti paramą vertinamas pagal paramos paraiškos pateikimo dieną pareiškėjo pateiktus ir atitinkamais dokumentais pagrįstus duomenis, taip pat viešuosiuose registruose esančius duomenis. Jei šie duomenys skiriasi, vadovaujamasi registruose esančiais duomenimis.

Tinkamumo kriterijai yra šie:

28.1. paraišką teikia subjektas, įvardytas tinkamu pareiškėju šių Taisyklių VI skyriuje;

28.2. projektas atitinka šių Taisyklių III skyriuje nurodytus tikslus;

28.3. projekto veikla ir išlaidos yra susijusios su remiama priemonės veikla, nurodyta šių Taisyklių IV skyriuje;

28.4. pareiškėjas užtikrina, kad išlaidos, kurioms finansuoti prašoma paramos, nebuvo, nėra ir nebus finansuojamos iš kitų nacionalinių programų ir EB fondų;

28.5. jei reikia, poveikio aplinkai įvertinimas turi būti atliktas iki paramos paraiškos pateikimo vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymu (Žin., 1996, Nr. 82-1965; 2005, Nr. 84-3105);

28.6. pareiškėjas užtikrina tinkamą projekto finansavimo šaltinį – skolintas lėšas9 Skolintos lėšos pagrindžiamos su paramos paraiška pateikiant kredito įstaigos sprendimą, įrodantį paskolos suteikimo galimybę. Tačiau pareiškėjas iki paramos sutarties pasirašymo turi pateikti pasirašytą su kredito įstaiga paskolos suteikimo sutartį. , paramos lėšas, iš veiklos gautinas lėšas – kuris turi būti pagrįstas verslo plano (projekto aprašo) finansinių ataskaitų duomenimis (atitiktis šiam kriterijui gali būti tikslinama vadovaujantis šių Taisyklių 55 ir 71 punktų nuostatomis);

28.7. pareiškėjas neturi įsiskolinimų Lietuvos Respublikos valstybės biudžetui ir Valstybinio socialinio draudimo fondui (atitiktis šiam kriterijui gali būti tikslinama paramos paraiškos vertinimo metu);

28.8. pareiškėjas turi būti įregistravęs valdą Lietuvos Respublikos žemės ūkio ir kaimo verslo registre teisės aktų nustatyta tvarka10 Lietuvos Respublikos žemės ūkio ministro 2007 m. vasario 1 d. įsakymas Nr. 3D-41 „Dėl žemės ūkio valdų registravimo Lietuvos Respublikos žemės ūkio ir kaimo verslo registre“ (Žin., 2007, Nr. 19-724). ;

28.9. pareiškėjas tvarko buhalterinę apskaitą pagal Lietuvos Respublikos teisės aktų nustatytus reikalavimus11 Norintys gauti paramą ūkininkai privalo tvarkyti buhalterinę apskaitą, vadovaudamiesi Ūkininko ūkio ir gyventojų, kurie neįregistravę ūkininko ūkio verčiasi individualia žemės ūkio veikla, veiklos buhalterinės apskaitos tvarkymo dvejybine apskaitos sistema rekomendacijomis, patvirtintomis Lietuvos Respublikos žemės ūkio ministro 2006 m. gruodžio 18 d. įsakymu Nr. 3D-491 (Žin., 2006, Nr. 140-5367). Jeigu pareiškėjas yra įmonė, kuri pagal Lietuvos Respublikos teisės aktus privalo atlikti auditą, jis turi pateikti audituotas finansines ataskaitas ir audito išvadą už praėjusius finansinius metus. (sudaromas balansas, pelno (nuostolių) ir pinigų srautų ataskaitos);

28.10. pareiškėjas iki paramos paraiškos pateikimo atnaujino valdos duomenis Lietuvos Respublikos žemės ūkio ir kaimo verslo registre;

28.11. pareiškėjas įsipareigoja apdrausti turtą, kuriam įsigyti ar sukurti bus panaudota parama, ne trumpesniam kaip 5 metų laikotarpiui – nuo paramos sutarties pasirašymo maksimaliu turto atkuriamosios vertės draudimu nuo visų galimų rizikos atvejų projekto įgyvendinimo laikotarpiui, o įgyvendinus projektą – likutinei vertei, atsižvelgiant į atitinkamos rūšies turto naudojimo laiką ir taikomas turto nusidėvėjimo normas12 Esant draudimo paslaugų prieinamumui. Įsigaliojus pasėlių draudimo sistemai, paramos gavėjas privalės apdrausti savo pasėlius. ;

28.12. pareiškėjas be rašytinio Agentūros sutikimo įsipareigoja nekeisti projekto įgyvendinimo vietos ir sąlygų (vykdyti verslo plane (projekto apraše) numatytą žemės ūkio veiklą), neparduoti ir kitaip neperleisti kitam asmeniui už paramos lėšas įgyto turto mažiausiai penkerius metus nuo paramos sutarties pasirašymo datos;

28.13. investicijos turi atitikti EB darbo saugos reikalavimus13 Techninis reglamentas „Mašinų sauga“ patvirtintas Lietuvos Respublikos socialinės apsaugos ir darbo ministro 2000 m. kovo 6 d. įsakymu Nr. 28 (Žin., 2000, Nr. 23-601), Elektrotechninių gaminių saugos techninis reglamentas patvirtintas Lietuvos Respublikos ūkio ministro ir Lietuvos Respublikos standartizacijos departamento direktoriaus 1999 m. spalio 19 d. įsakymu Nr. 351/61 (Žin., 1999, Nr. 90-2663; 2001, Nr. 54-1932). ;

28.14. pareiškėjas įsipareigoja laikytis Geros ūkininkavimo praktikos reikalavimų, kaip nustato žemės ūkio ministro įsakymai14 Geros ūkininkavimo praktikos reikalavimai pagal Lietuvos kaimo plėtros 2007–2013 metams programą patvirtinti Lietuvos Respublikos žemės ūkio ministro 2007 m. balandžio 5 d. įsakymu Nr. 3D-148 (Žin., 2007, Nr. 41-1557) ir Tiesioginių išmokų už žemės ūkio naudmenų ir pasėlių plotus administravimo bei kontrolės 2007 m. taisyklės patvirtintos Lietuvos Respublikos žemės ūkio ministro 2007 m. kovo 30 d. įsakymu Nr. 3D-135 (Žin., 2007, Nr. 39-1457). .

29. Tinkamumo kriterijai taikomi tik antrajai veiklos sričiai:

29.1. pajamos iš žemės ūkio produktų gamybos ir (arba) paslaugų žemės ūkiui teikimo per 2 metų laikotarpį turi sudaryti ne mažiau kaip 50 proc. visų valdos veiklos pajamų (išskyrus kooperatyvus, mokslo ir mokymo institucijas). Paukštininkystės ūkių pajamos iš žemės ūkio produktų gamybos ir iš savo valdoje pagamintų ir (ar) užaugintų žemės ūkio produktų perdirbimo turi sudaryti ne mažiau kaip 50 proc. visų ūkio veiklos pajamų;

29.2. nekilnojamasis turtas (pastatas), į kurį investuojama, turi priklausyti pareiškėjui nuosavybės teise. Žemė po esamais ir (arba) numatomais statyti pastatais pareiškėjo gali būti nuomojama arba kitaip užtikrinamas teisėtas naudojimasis ja ne trumpesniam kaip 10 metų laikotarpiui15 Jei žemė yra valdoma nuomos, panaudos ar kitais pagrindais, nuomos, panaudos sutartys turi būti įregistruotos VĮ Registrų centre. Nuomos, panaudos sutartyje ar kitais pagrindais naudojamos žemės valdymo ir naudojimo teisę suteikiančiuose dokumentuose turi būti aptarta statybų galimybė. nuo paramos sutarties pasirašymo;

29.3. pareiškėjas, investuojantis į pienininkystės sektorių, privalo turėti pieno kvotą, lygiavertę projekte numatytam pajėgumui. Jei pareiškėjas yra kooperatyvas, jo nariai privalo turėti pieno kvotą, lygiavertę projekte numatytam pajėgumui;

29.4. investicijos turi atitikti gyvūnų gerovės, veterinarijos, higienos, maisto kokybės reikalavimus (šis reikalavimas netaikomas, jei numatytos investicijos neturi įtakos minėtų reikalavimų laikymuisi);

29.5. pareiškėjas turi turėti profesinį žemės ūkio srities išsilavinimą arba būti išklausęs minimalius ūkininkavimo žinių kursus16 Pateikiamas vienas iš Ūkininko arba jo partnerio (partnerių) profesinio pasirengimo ūkininkauti reikalavimų apraše, patvirtintame Lietuvos Respublikos žemės ūkio ministro 2003 m. kovo 31 d. įsakymu Nr. 3D-131 (Žin., 2003, Nr. 33-1388; 2006, Nr. 145-5539; 2007, Nr. 76-3022), ūkininko profesinį pasirengimą ūkininkauti įrodančių dokumentų. . Šis reikalavimas netaikomas juridiniams asmenims;

29.6. ūkis (juridinis asmuo) nėra naujai besikuriantis ir iki paramos paraiškos pateikimo turi veikti ne trumpiau kaip 2 metus;

29.7. pateiktas verslo planas17 Mokslo ir mokymo institucijos pateikia projekto aprašą, kuriame būtų pagrįsti investavimo tikslai, numatytos ir pagrįstos investicijos (be PVM), būtinos projektui įgyvendinti, projektui įgyvendinti reikalingos lėšos ir jų finansavimo būdas bei projekto įgyvendinimo terminai. , parengtas pagal Ministerijos nustatytus reikalavimus;

29.8. pateiktame verslo plane pareiškėjas turi įrodyti, kad ūkio subjektas atitinka, atitiks ekonominio gyvybingumo kriterijus18 Ūkio subjektų, siekiančių pasinaudoti parama pagal Lietuvos kaimo plėtros 2007–2013 metų programos ir Lietuvos žuvininkystės sektoriaus 2007–2013 metų veiksmų programos priemones, ekonominio gyvybingumo nustatymo taisyklės patvirtintos Lietuvos Respublikos žemės ūkio ministro 2007 m. kovo 16 d. įsakymu Nr. 3D-117 (Žin., 2007, Nr. 34-1250). (šis reikalavimas netaikomas mokslo ir mokymo institucijoms) (atitiktis šiam kriterijui gali būti tikslinama vadovaujantis šių Taisyklių 55 ir 71 punktų nuostatomis);

29.9. ūkis, pretenduojantis gauti paramą sėklininkystei vystyti, privalo būti pripažintas sėklininkystės ūkiu19 Augalų dauginamosios medžiagos tiekėjų atestacijos tvarka, patvirtinta Lietuvos Respublikos žemės ūkio ministro 2002 m. liepos 12 d. įsakymu Nr. 266 (Žin., 2002, Nr. 79-3349). ;

29.10. investicijos turi pagerinti bendrus ūkio (juridinio asmens) veiklos rezultatus ir prisidėti prie ūkio (juridinio asmens) konkurencingumo didinimo;

29.11. jei projekte numatyti statybos ar infrastruktūros įrengimo darbai, turi būti pateiktas aplinkosaugos institucijos išankstinis statybos (rekonstrukcijos) techninio projekto įvertinimas, parengtas vadovaujantis Statybos techniniu reglamentu STR 1.05.05:2004 „Statinio projekto aplinkos apsaugos dalis“, patvirtintu Lietuvos Respublikos aplinkos ministro 2003 m. gruodžio 24 d. įsakymu Nr. 701 (Žin., 2004, Nr. 50-1675)20 Investiciniuose projektuose numatytiems statybos bei rekonstravimo darbams turi būti parengtas statinių techninis projektas (pateikiamos statinio techninio projekto, bendroji, sklypo sutvarkymo (sklypo plano) architektūros, technologijos, statybos skaičiuojamosios kainos nustatymo dalys), gautas statybos leidimas (pateikiamas ne vėliau kaip iki paramos sutarties pasirašymo), išskyrus nesudėtingus (tarp jų laikinus) statinius (Statybos techninis reglamentas STR1.01.07:2002 „Nesudėtingi (tarp jų laikini) statiniai“, patvirtintas Lietuvos Respublikos aplinkos ministro 2002 m. balandžio 16 d. įsakymu Nr. 184 (Žin., 2002, Nr. 43-1639). Žemės ūkio paskirties statinių projektams, kurių sąmatinė vertė 500 tūkst. Lt ir daugiau, turi būti atlikta statinio techninio projekto statybos skaičiuojamosios kainos dalies ekspertizė, vadovaujantis Statybos techniniu reglamentu STR.1.06.03:2002 „Statinio projekto ekspertizė ir statinio ekspertizė“, patvirtintu Lietuvos Respublikos aplinkos ministro 2002 m. balandžio 30 d. įsakymu Nr. 214 (Žin., 2002, Nr. 55-2200). Ekspertizės išvada turi būti parengta įstaigos, turinčios teisę užsiimti šia veikla. Jei projekte numatyta statyba ir (ar) rekonstrukcija, bet jai paramos neprašoma, šie dokumentai neteikiami. ;

29.12. gyvulių tankis ūkyje turi būti ne didesnis kaip 1,7 sąlyginio gyvulio vieneto (toliau – SGV)21 SGV skaičiavimas atliekamas vadovaujantis Komisijos reglamento (EB) Nr. 1974/2006 V priedu. Tais atvejais, kai gyvūnų perskaičiavimo į SGV normos pagal konkrečius gyvūnų pavadinimus nėra nurodytos Komisijos reglamento (EB) Nr. 1974/2006 V priede, reikia vadovautis Aplinkosaugos reikalavimų mėšlui tvarkyti, patvirtintais Lietuvos Respublikos aplinkos ministro ir Lietuvos Respublikos žemės ūkio ministro 2005 m. liepos 14 d. įsakymu Nr. D1-367/3D-342 (Žin., 2005, Nr. 92-3434; 2007, Nr. 68-2689), priede nurodytais SGV skaičiavimo koeficientais. viename hektare ŽŪN22 Į dirvą patekusio azoto kiekio ir gyvulių tankio žemės ūkio valdoje nustatymo tvarkos aprašas patvirtintas Lietuvos Respublikos žemės ūkio ministro ir Lietuvos Respublikos aplinkos ministro 2007 m. vasario 12 d. įsakymu Nr. 3D-58/D1-82 (Žin., 2007, Nr. 21-808). (įskaitant žemę, valdomą nuomos, panaudos ar kitais pagrindais, mėšlui ir (arba) srutoms paskleisti ir (arba) įterpti)23 Mėšlą panaudojančios ir parduodančios įmonės pateikia dokumentus, patvirtinančius šį faktą. Jei pareiškėjo disponuojamos žemės nepakanka užtikrinti, kad būtų neviršytas 1,7 SGV/1 ha ŽŪN, pareiškėjas turi parduoti mėšlo ar srutų perteklių. (taikoma tik gyvulininkystės sektoriui);

29.13. parama teikiama žemės ūkio produktams, kurie išvardyti Steigimo sutarties I priede, gamybai ar apdirbti, išskyrus žuvininkystės produktus, cukrinius runkelius, apynius ir bitininkystę. Jei pareiškėjas yra vaisių ir daržovių gamintojų organizacija arba grupė, parama pagal šią priemonę negali būti teikiama;

29.14. ūkiams, kurie yra mažesni kaip 4 ekonominio dydžio vienetai, parama neskiriama24 Ekonominio dydžio vienetas skaičiuojamas pagal Ministerijos patvirtintą metodiką. pateikti apželdinimo projektą, t. y. sklypo plano, kuriame pažymėtos želdinamos trumpos rotacijos želdinių ploto ribos, kopiją. Želdinių ribos turi būti suderintos su savivaldybės specialistu, atsakingu už melioracijos statinių naudojimą ir priežiūrą. ;

29.15. investicijos, numatytos verslo plane pagal šios priemonės antrąją veiklos sritį „Žemės ūkio produktų gamyba ir (arba) paslaugų žemės ūkiui teikimas“, negalės sutapti su investicijomis pagal šios priemonės veiklos sritį „Nitratų direktyvos ir naujų privalomų Bendrijos standartų įgyvendinimas“. Jei pareiškėjas paramos numato prašyti per abi veiklos sritis, visos tinkamos finansuoti investicijos, susijusios su veiklos srities „Nitratų direktyvos ir naujų privalomų Bendrijos standartų įgyvendinimas“ įgyvendinimu, gali būti finansuojamos tik pagal vieną veiklos sritį (šis reikalavimas netaikomas mokslo ir mokymo institucijoms) (atitiktis šiam kriterijui gali būti tikslinama vadovaujantis šių Taisyklių 55 ir 71 punktų nuostatomis).

30. Pareiškėjas gali teikti vieną paramos paraišką pagal veiklos sritį „Nitratų direktyvos ir

naujų privalomų Bendrijos standartų įgyvendinimas“ ir pagal antrąją veiklos sritį. Tuo atveju tinkamumas paramai gauti yra vertinamas pagal abiejų veiklos sričių tinkamumo kriterijus. Jei pareiškėjas neatitinka abiejų veiklos sričių tinkamumo kriterijų, parama gali būti teikiama tik tai veiklos sričiai kurios tinkamumo kriterijus atitinka.

31. Tinkamumo kriterijai taikomi tik trečiajai veiklos sričiai:

31.1. pareiškėjas turi pateikti žemės nuosavybę patvirtinančius dokumentus;

31.2. pateiktas projekto aprašas, kuriame būtų pagrįsti investavimo tikslai, numatytos ir pagrįstos investicijos (be PVM), būtinos projektui įgyvendinti, projektui įgyvendinti reikalingos lėšos ir jų finansavimo būdas bei projekto įgyvendinimo terminai;

31.3. pareiškėjas turi pateikti įgaliotos institucijos patvirtintą plantacinių želdinių įveisimo energetiniais tikslais projektą. Projekte turi būti numatoma, kad nebus daroma žala drenažo sistemoms25 Siekiant apsaugoti drenažo sistemas nuo sugadinimo, veisiant trumpos rotacijos želdinius, pareiškėjas turi ;

31.4. parama teikiama veisiant trumpos rotacijos plantacinius želdinius, kurių laikas tarp 2 kirtimų ne ilgesnis kaip 5 metai (gluosnis, karklas – Salix L; drebulė (Populus tremula L., Populus tremula, Populus tremuloides);

31.5. apželdinamas plotas turi būti ne mažesnis kaip 1 ha ŽŪN;

31.6. trumpos rotacijos želdiniai turi būti sodinami ŽŪN, laikantis Geros ūkininkavimo praktikos. Trumpos rotacijos plantaciniams želdiniams veisti NATURA 2000 teritorijose parama neteikiama.

IX. TINKAMOS IR NETINKAMOS FINANSUOTI IŠLAIDOS

32. Tinkamomis finansuoti išlaidomis laikomos su projekto įgyvendinimu susijusios išlaidos, padarytos nuo Europos Komisijos Kaimo plėtros komiteto pritarimo Programai datos (išskyrus su projekto parengimu patirtas išlaidas) iki paskutinio mokėjimo prašymo pateikimo Agentūrai dienos. Projektai, kurie bus pateikti 2013 metais ir kuriems bus skiriama parama, turi būti įgyvendinti, paramos lėšos išmokėtos iki 2015 m. gruodžio 31 d.26 Tam, kad paramos lėšos paramos gavėjui būtų išmokėtos iki 2015 m. gruodžio 31 d., paramos gavėjas turi suplanuoti projekto veiklas taip, kad jis pateiktų Agentūrai paskutinį mokėjimo prašymą ne vėliau kaip likus 3 mėn. iki 2015 m. gruodžio 31 d.

33. Projekto įgyvendinimo trukmė turi būti nurodyta verslo plane (projekto apraše) ir negali viršyti 24 mėnesių nuo paramos sutarties pasirašymo.

34. Projekte turi būti numatytos visos išlaidos, kurios yra susijusios su projekto įgyvendinimu. Perkamos prekės turi būti naujos, nenaudotos, atitinkančios Lietuvos Respublikos ir EB teisės aktų nustatytus reikalavimus. Tačiau paramos lėšomis bus finansuojamos tik tinkamos finansuoti ir projektui įgyvendinti būtinos išlaidos, ir ne daugiau nei numatytas paramos dydis ir intensyvumas. Tinkamos finansuoti išlaidos turi būti aiškiai išvardytos pagal išlaidų kategorijas, o ne pateikiamos bendra suma. Tinkamų finansuoti išlaidų sumai pagrįsti turi būti pateikiamas bent vienas komercinis pasiūlymas.

35. Tinkamomis finansuoti pripažįstamos išlaidos:

35.1. būtinos projektui vykdyti ir numatytos paramos sutartyje;

35.2. pareiškėjo padarytos įgyvendinant projektą, bet ne anksčiau kaip nuo 2007 m. rugsėjo 19 d. Tačiau šios išlaidos nefinansuojamos, jeigu parama projektui neskiriama arba išlaidos nėra nurodytos tinkamų finansuoti išlaidų sąraše pagal Taisyklių 36 punktą arba jei jos padarytos nesilaikant Taisyklių XVIII skyriuje numatytų pirkimo procedūrų;

35.3. bendrosios išlaidos, kurios yra tiesiogiai susijusios su projekto parengimu ir administravimu ir kurios yra patirtos ne anksčiau nei 2007 m. sausio 1 d., tačiau, jei parama projektui neskiriama arba jei pirkimai atlikti nesilaikant šių Taisyklių XVIII skyriuje numatytų pirkimo procedūrų, nefinansuojamos;

35.4. faktiškai padarytos ir užregistruotos paramos gavėjo apskaitoje išlaidos, pagrįstos dokumentų originalais arba nustatyta tvarka patvirtintomis kopijomis;

35.5. jei investicijos daromos siekiant laikytis naujai patvirtintų ir privalomų Bendrijos standartų, parama turi būti skiriama tik toms investicijoms, kurios daromos siekiant laikytis naujausių Bendrijos standartų. Tuo atveju šiam standartui laikytis skirtas laikotarpis turi būti pratęstas ne ilgiau kaip 36 mėnesiams nuo tos dienos, kurią tas standartas tampa privalomas valdai;

35.6. jauniesiems ūkininkams, gaunantiems paramą pagal priemonę „Jaunųjų ūkininkų įsikūrimas“ parama gali būti patvirtinta investicijoms, skirtoms laikytis esamų Bendrijos standartų, kai tai nurodoma verslo plane. Laikotarpis, per kurį turi būti pradėta laikytis standarto, negali viršyti 36 mėnesių nuo įsikūrimo dienos.

36. Išlaidų kategorijos:

36.1. įgyvendinant projektus pagal antrąją veiklos sritį:

36.1.1. nauja žemės ūkio technika, įranga27 Parama neteikiama cukrinių runkelių nuėmimo technikai ir įrangai įsigyti. , technologiniai įrenginiai, kompiuterinė įranga, įskaitant programinę, N ir O kategorijų transporto priemonės (išskyrus G kategorijos transporto priemones)28 Kelių transporto priemonių gamybos ir perdirbimo tvarkos aprašas patvirtintas Lietuvos Respublikos susisiekimo ministro 1998 m. rugsėjo 11 d. įsakymu Nr. 348 (Žin., 1998, Nr. 84-2360; 1999, Nr. 28-814; 2006, Nr. 77-3023). , skirta projekto reikmėms (išperkamąja nuoma įsigyjamas turtas turi tapti paramos gavėjo nuosavybe iki projekto įgyvendinimo pabaigos);

36.1.2. statyba ir rekonstrukcija29 Pareiškėjams, kurie yra gavę KPP priemonės „Standartų laikymasis“paramą ir nedidina SGV skaičiaus valdoje, parama mėšlidžių ir (arba) srutų kaupyklų statybai neteikiama. :

36.1.2.1. gamybinių pastatų statyba ir rekonstrukcija;

36.1.2.2. gamybinių pastatų statyba ir rekonstrukcija ūkio būdu. Statybos darbus atlieka pareiškėjo ūkio ir (arba) samdomi darbuotojai pagal Ministerijos nustatytus didžiausiuosius įkainius30 Nesant įkainių, pareiškėjo ūkio darbuotojams išmokama lėšų suma už statybos darbus negali viršyti jiems per 6 mėnesius iki paramos paraiškos pateikimo išmokėto vidutinio darbo užmokesčio sumos. . Jei darbus atlieka samdomi darbuotojai, jie turi turėti verslo liudijimą. Su mokėjimo prašymu turi būti pateikiami dokumentai, įrodantys pinigų išmokėjimą už statybos darbus ūkio ir (arba) samdomiems darbuotojams (pinigų pavedimas į darbuotojo sąskaitą);

36.1.2.3. naujos statybinės medžiagos;

36.1.2.4. infrastruktūra valdoje, jei ji susijusi su žemės ūkio produktų gamyba ir (arba) apdorojimu, ir paruošimu realizacijai:

36.1.2.4.1. kelių įrengimas ir (arba) rekonstrukcija;

36.1.2.4.2. vietinio vandentiekio ir vietinės kanalizacijos sistemų įrengimas ir (arba) rekonstrukcija;

36.1.2.4.3. drenažo įrengimas ir (arba) rekonstrukcija;

36.1.2.4.4. artezinių gręžinių, laistymo įrenginių įrengimas ir (arba) rekonstrukcija;

36.1.2.4.5. nedidelio galingumo iki 250 KW galios vėjo jėgainių statyba;

36.1.3. daugiamečių vaiskrūmių ir vaismedžių įsigijimas naujam sodui įveisti;

36.1.4. bendrosios išlaidos. Finansuojama bendrųjų išlaidų dalis gali sudaryti iki 10 proc. kitų tinkamų finansuoti projekto išlaidų (ne daugiau kaip 5 proc. tinkamų finansuoti projekto išlaidų gali būti skirta verslo planui (projekto aprašymui) parengti ir konsultuoti projekto įgyvendinimo klausimais. Nuo šių Taisyklių įsigaliojimo datos verslo plano (projekto aprašo) parengimo ir konsultavimo verslo plano (projekto aprašo) įgyvendinimo klausimais išlaidos gali būti finansuojamos tik tuo atveju, jei šias paslaugas atlieka Ministerijos nustatyta tvarka akredituoti konsultantai31 Konsultavimo įstaigų ir konsultantų akreditavimo taisyklės patvirtintos Lietuvos Respublikos žemės ūkio ministro 2007 m. gegužės 18 d. įsakymu Nr. 3D-242 (Žin., 2007, Nr. 57-2207). );

36.1.5. projekto viešinimo išlaidos;

36.2. įgyvendinant projektus pagal trečiąją veiklos sritį:

36.2.1. želdinimo projekto parengimas;

36.2.2. želdavietės ir (arba) dirvos paruošimas;

36.2.3. sodinukai;

36.2.4. sodinimo darbai;

36.2.5. bendrosios išlaidos. Finansuojama bendrųjų išlaidų dalis gali sudaryti iki 5 proc. kitų tinkamų finansuoti projekto išlaidų (ne daugiau kaip 2,5 proc. tinkamų finansuoti projekto išlaidų gali būti skirta projekto aprašymui parengti ir konsultuoti projekto įgyvendinimo klausimais. Nuo šių Taisyklių įsigaliojimo datos projekto aprašo parengimo ir konsultavimo projekto įgyvendinimo klausimais išlaidos gali būti finansuojamos tik tuo atveju, jei šias paslaugas atlieka Ministerijos nustatyta tvarka akredituoti konsultantai;

36.2.6. projekto viešinimo išlaidos.

37. Netinkamos finansuoti išlaidos:

37.1. išlaidos, nenumatytos projekte, nesusijusios su projektu ir remiama veikla ir neįvardytos šių Taisyklių 36 punkte;

37.2. trumpalaikis turtas;

37.3. atnaujinimo investicija – investicija turimam pastatui arba įrangai ar jų dalims pakeisti nauju pastatu ar įranga, neišplečiant gamybos pajėgumų daugiau nei 25 proc. arba iš esmės nepakeičiant gamybos ar naudojamos technologijos pobūdžio. Prieš 30 arba daugiau metų pastatyto ūkinio pastato nugriovimas ir jo pakeitimas nauju pastatu nelaikoma atnaujinimo investicija. Prieš 5 metus ir seniau įsigytos bei ūkinėje veikloje naudojamos, neatitinkančios saugos reikalavimų ir neigiamą poveikį aplinkai darančios įrangos pakeitimas nauja šiuolaikine įranga nelaikoma atnaujinti skirtomis investicijomis32 Lietuvos Respublikos pelno mokesčio įstatymo 1 priedėlis (Žin., 2001, Nr. 110-3992). ;

37.4. išlaidos ar jų dalis, patirtos perkant prekes, darbus ar paslaugas, nesilaikant Taisyklių XVIII skyriuje nurodytų procedūrų (jei nenustatyti didžiausieji įkainiai);

37.5. išlaidos, viršijančios Ministerijos nustatytus didžiausiuosius įkainius33 Jei pagal pateiktus komercinius pasiūlymus išlaidų vertė yra didesnė už nustatytus didžiausiuosius įkainius, finansuojama pagal nustatytus didžiausiuosius įkainius. Jei pagal pateiktus komercinius pasiūlymus išlaidų vertė yra mažesnė negu pagal nustatytus didžiausiuosius įkainius, finansuojama pagal pasiūlyme pateiktą kainą. ;

37.6. išlaidos, susijusios su nuomos sutartimi, pavyzdžiui, nuomos mokestis, palūkanų mokėjimo, netiesioginės išlaidos, draudimo įmokos ar renovacija;

37.7. žemės ūkio gamybos teisių ir licencijų įsigijimo išlaidos;

37.8. gyvūnų įsigijimo išlaidos.

38. Pirkimo ir (arba) importo pridėtinės vertės mokestis (toliau – PVM), kurį paramos gavėjas pagal Lietuvos Respublikos pridėtinės vertės mokesčio įstatymą (Žin., 2002, Nr. 35-1271) turi ar galėtų turėti galimybę įtraukti į PVM ataskaitą (net jei tokio PVM paramos gavėjas į atskaitą neįtraukė) visais atvejais yra netinkamas finansuoti iš paramos lėšų. Tuo atveju, kai paramos gavėjas yra valstybės arba savivaldybės institucija ar įstaiga, arba kitas viešasis juridinis asmuo, vykdantis valstybės ar savivaldybių veiklą, kaip ji apibrėžta Lietuvos Respublikos pridėtinės vertės mokesčio įstatymo 2 straipsnio 39 dalyje, pirkimo ir (arba) importo PVM yra netinkamas finansuoti iš paramos lėšų.

X. KVIETIMAS TEIKTI PARAMOS PARAIŠKAS

39. Kvietimą teikti paramos paraiškas skelbia Agentūra pagal Ministerijos sudarytą grafiką. Kvietimas skelbiamas „Valstybės žinių“ priede „Informaciniai pranešimai“ ir bent viename iš šalies dienraščių bei pateikiamas Agentūros ir Ministerijos interneto svetainėse (Ministerijos – www.zum.lt, Agentūros – www.nma.lt).

40. Kvietimas gali būti skelbiamas ir kituose leidiniuose, internete ar kitais budais.

41. Paramos paraiškos nepriimamos, jeigu jos pateiktos po kvietime nustatyto termino.

XI. PARAMOS PARAIŠKOS PILDYMAS, TEIKIMAS IR REGISTRAVIMAS

42. Paramos paraiškos forma skelbiama Ministerijos ir Agentūros interneto svetainėje adresais: www.zum.lt ir www.nma.lt.

43. Paramos paraiška pildoma lietuvių kalba. Kita kalba užpildytos paramos paraiškos ir jų priedai nepriimami.

44. Paramos paraiška ir jos priedai turi būti pateikti spausdintine forma (surinkti kompiuteriu). Ranka užpildytos paramos paraiškos nepriimamos.

45. Prie paramos paraiškos turi būti pateikta elektroninė paramos paraiškos versija (įrašyta į kompiuterinę laikmeną Word formatu).

46. Paramos paraiška turi būti tinkamai užpildyta, pateikiant išsamią informaciją, ypač apie tai, kaip projektas padės pasiekti tikslus, kokia bus jo nauda, kaip projektas susijęs su priemonės „Žemės ūkio valdų modernizavimas“ tikslais. Pareiškėjai turi įsitikinti, kad paramos paraiška yra tinkamai sukomplektuota.

47. Pareiškėjas su paramos paraiška gali pateikti kitus papildomus dokumentus, kurie, jo manymu, gali būti svarbūs vertinant projektą.

48. Iškilus specifiniams su paramos paraiškos ir (arba) projekto vykdymu ar pareiškėjo veikla susijusiems klausimams, pareiškėjo gali būti paprašyta pateikti papildomų dokumentų.

49. Paramos paraiškas priima iš pareiškėjų ir registruoja Agentūros KDTS pagal numatomą projekto įgyvendinimo vietą Taisyklių 150 punkte nurodytais adresais.

50. Paramos paraiška ir (arba) papildomi dokumentai turi būti pateikti asmeniškai ar per įgaliotą asmenį. Kitais būdais (pvz., paštu, per kurjerį, faksu arba elektroniniu paštu ir t. t.) arba kitais adresais pateiktos paraiškos nepriimamos.

51. Turi būti pateikiamas vienas originalus paramos paraiškos ir pridedamų dokumentų egzempliorius (Agentūros darbuotojo arba notaro patvirtintos kopijos).

52. Pareiškėjas privalo pasirašyti kiekvieną paramos paraiškos ir pridedamų dokumentų lapą.

53. Paramos paraiška registruojama Kaimo plėtros priemonių administravimo informacinėje sistemoje (toliau – informacinė sistema) (esant galimybei). Paramos paraišką pateikusiam pareiškėjui įteikiamas paramos paraiškos registravimą įrodantis raštas.

54. Užregistravus paramos paraišką, pareiškėjas negali teikti papildomos informacijos, jei jos nepareikalauja Agentūra (išskyrus informaciją apie pasikeitusius kontaktinius duomenis ir 55 punkte nurodytus atvejus). Į papildomą informaciją, kurią pareiškėjas pateikia savo iniciatyva, paramos paraiškos vertinimo ir atrankos metu neatsižvelgiama.

55. Pareiškėjas be užklausimo gali pateikti papildomą informaciją, lemiančią objektyvų paramos paraiškos vertinimą, jei dėl objektyvių priežasčių negalėjo jos pateikti kartu su paramos paraiška (pvz.: pateikiami banko dokumentai, atlikta nekilnojamojo turto teisinė registracija, įvyko sandoris, kuris nenumatytas verslo plane, bet turintis įtakos ūkio subjekto ekonominiam gyvybingumui, kiti dokumentai, turintys įtaką ekonominiam gyvybingumui ar tinkamumui gauti paramą ir pan.). Numatytų investicijų ir prašomos paramos sumos keisti negalima. Papildomi dokumentai gali būti pateikiami tik iki projekto tinkamumo vertinimo pradžios. Pateikiant papildomus dokumentus būtina raštu nurodyti priežastis, lėmusias dokumentų nepateikimo faktą.

56. Po paramos paraiškos užregistravimo pareiškėjas turi teisę raštu pranešti Agentūrai apie pateiktos paramos paraiškos atšaukimą ir pateikti naują paramos paraišką kvietimo teikti paramos paraiškas metu.

XII. PARAMOS PARAIŠKŲ VERTINIMAS

57. Užregistruota paramos paraiška vertinama Agentūroje vadovaujantis Lietuvos kaimo plėtros 2007–2013 metų programos administravimo taisyklių, patvirtintų Lietuvos Respublikos žemės ūkio ministro 2007 m. balandžio 6 d. įsakymu Nr. 3D-153 (Žin., 2007, Nr. 41-1562), nustatytais terminais.

58. Paramos paraiškos vertinamos bei jų vertinimo procesas organizuojamas vadovaujantis Agentūros nustatytais darbo procedūrų aprašais.

59. Paramos paraiškų vertinimo procesas susideda iš trijų dalių:

59.1. administracinės atitikties tikrinimo;

59.2. tinkamumo skirti paramą vertinimo;

59.3. prioritetiškumo vertinimo.

60. Paramos paraiškų administracinės atitikties tikrinimas gali būti pradedamas nelaukiant paramos paraiškų priėmimo termino pabaigos.

61. Prioritetiškumo vertinimas gali būti neatliekamas tuo atveju, jei bendra prašomos paramos suma yra mažesnė arba lygi kvietimui teikti paramos paraiškas planuojamai skirti paramos sumai.

62. Jeigu bendra prašoma paramos suma viršija kvietimui teikti paramos paraiškas planuojamą skirti lėšų sumą, prieš paramos paraiškų tinkamumo vertinimą atliekamas preliminarus paramos paraiškų sugrupavimas pagal atitiktį Taisyklių XV skyriuje nustatytiems prioritetų kriterijams.

63. Tuo atveju, jei paramos paraiška perduota teisėsaugos institucijoms, paramos paraiškos vertinimas sustabdomas iki teisėsaugos institucijų išvadų pateikimo, o Agentūra apie tokias paramos paraiškas informuoja Ministeriją. Gavus teisėsaugos institucijų išvadas, tęsiamas paramos paraiškos vertinimas.

64. Jei projekto vertinimas reikalauja specifinių žinių, Agentūra gali pasitelkti nepriklausomus ekspertus. Prieš atlikdami vertinimą, nepriklausomi ekspertai pasirašo konfidencialumo ir nešališkumo deklaraciją.

XIII. ADMINISTRACINĖS ATITIKTIES TIKRINIMAS

65. Užregistravus paramos paraišką, pirmiausia, atliekamas administracinės atitikties tikrinimas, kuris negali trukti ilgiau kaip 10 darbo dienų. Administracinės atitikties tikrinimo metu nustatoma, ar paramos paraiška yra tinkamai užpildyta ir ar pateikti visi reikalaujami dokumentai.

66. Jeigu atliekant administracinės atitikties tikrinimą yra nustatoma, kad pateikti ne visi reikalaujami dokumentai ir (arba) paramos paraiška užpildyta netinkamai, pareiškėjui siunčiamas ar įteikiamas pranešimas, kuriame prašoma pateikti trūkstamą informaciją ir (arba) dokumentus ir (arba) patikslinti duomenis bei nustatomas 10 darbo dienų įvykdymo terminas nuo pranešimo įteikimo dienos. Pranešimas laikomas įteiktu praėjus 2 darbo dienoms nuo jo išsiuntimo paštu registruotu laišku dienos. Atsižvelgiant į trūkstamos informacijos ar dokumentų specifiką, gali būti nustatomas ilgesnis terminas. Pranešimas taip pat išsiunčiamas elektroniniu paštu, jei paramos paraiškoje pareiškėjas yra nurodęs tokį pageidaujamą informacijos gavimo būdą. Per pranešime nustatytą laiką nepateikus reikalaujamų dokumentų ar trūkstamos informacijos, pareiškėjui siunčiamas antras pranešimas, į kurį negavus atsakymo, paramos paraiška atmetama. Apie priimtą sprendimą atmesti paramos paraišką, nurodant atmetimo priežastis, taip pat teisinį pagrindimą ir tokio sprendimo apskundimo tvarką, Agentūra pareiškėjui per 5 darbo dienas nuo sprendimo priėmimo dienos registruotu laišku išsiunčia šį sprendimą.

67. Informacija apie paramos paraiškas, kurioms atliktas administracinės atitikties tikrinimas, skelbiama Agentūros interneto svetainėje, nurodant pareiškėją, projekto pavadinimą, paramos paraiškos kodą ir prašomą paramos sumą, taip pat nurodomas bendras registruotų paramos paraiškų ir paramos paraiškų, kurioms atliktas administracinės atitikties tikrinimas, skaičius.

XIV. TINKAMUMO SKIRTI PARAMĄ VERTINIMAS

68. Atlikus administracinės atitikties tikrinimą, tinkamai užpildytos paramos paraiškos perduodamos į kitą vertinimo etapą.

69. Tuo atveju, jei atliekamas preliminarus paramos paraiškų sugrupavimas pagal atitiktį šių Taisyklių XV punkte nurodytiems prioritetiniams atrankos kriterijams (vadovaujantis paramos paraiškoje pateiktais duomenimis), tinkamumo skirti paramą vertinimo etapui teikiamos tos paramos paraiškos, kurios atitinka prioritetinius kriterijus, o projektai pagal prioritetus pradedami grupuoti nuo 1 kriterijaus34 Jeigu paramos paraiška neatitinka nei vieno prioritetinio kriterijaus, tai paramos paraiška nevertinama. Išskyrus tuos, atvejus kai lieka lėšų. Tuo atveju prioritetas teikiamas paramos paraiškoms, atsižvelgiant į paramos paraiškos pateikimo datą. .

70. Paramos paraiškos tinkamumo skirti paramą vertinimo metu nustatoma, ar projektas tinkamas gauti paramą iš EŽŪFKP ir bendrojo finansavimo lėšų, numatytų Lietuvos Respublikos valstybės biudžete, ir galima paramos suma, suapvalinta iki sveikųjų skaičių.

71. Agentūra gali pareiškėjo prašyti pateikti trūkstamus duomenis ar dokumentus, jei jų reikia vertinant paramos paraišką ar išlaidų tinkamumą. Pareiškėjui siunčiamas pranešimas, kuriame nurodoma, kokios informacijos trūksta arba ką reikia patikslinti. Papildomai informacijai pateikti pareiškėjui suteikiamas 10 darbo dienų terminas nuo pranešimo įteikimo. Pranešimas laikomas įteiktu praėjus 2 darbo dienoms nuo jo išsiuntimo paštu registruotu laišku dienos. Atsižvelgiant į trūkstamos informacijos ar dokumentų specifiką, gali būti nustatomas ir ilgesnis terminas. Pranešimas taip pat išsiunčiamas elektroniniu paštu, jei paramos paraiškoje pareiškėjas yra nurodęs tokį informacijos gavimo būdą. Per nustatytą laiką nepateikus reikalaujamų dokumentų ar trūkstamos informacijos, pareiškėjui siunčiamas antras pranešimas, į kurį negavus atsakymo, paramos paraiška atmetama. Prieš priimdama sprendimą atmesti paramos paraišką, Agentūra turi išnagrinėti nustatytus neatitikimus ir papildomos informacijos, duomenų bei dokumentų nepateikimo aplinkybes ir įsitikinti, kad atmetimas yra pagrįstas, o paramos paraiškos vertinimą atlikę vertintojai nepažeidė nustatytų darbo procedūrų aprašų. Apie sprendimą atmesti paraišką Agentūra per 5 darbo dienas nuo sprendimo priėmimo registruotu laišku išsiunčia šį sprendimą pareiškėjui, nurodydama paramos paraiškos atmetimo priežastis, teisinį pagrindimą bei apskundimo tvarką.

Jei Agentūra tinkamumo skirti paramą vertinimo metu nustato, kad projekto tinkamų finansuoti išlaidų dydis ir galimas didžiausias paramos dydis skiriasi nuo paramos paraiškoje pateiktų projekto tinkamų finansuoti išlaidų ir prašomos paramos dydžių, iki sprendimo dėl paramos paraiškos atrankos priėmimo Agentūra turi raštu apie tai informuoti pareiškėją ir suderinti su juo, ar jis sutinka įgyvendinti projektą su Agentūros nustatytomis didžiausiojo dydžio tinkamomis finansuoti išlaidomis ir parama. Jei pareiškėjas nesutinka su tinkamų finansuoti išlaidų nustatytu dydžiu ir parama, paramos paraiška atmetama.

72. Tuo atveju, jei paramos paraiška formaliai atitinka Programos priemonės „Žemės ūkio valdų modernizavimas“ antrosios ir trečiosios veiklos srities nustatytus paraiškų tinkamumo ir prioritetų kriterijus, tačiau Agentūrai kyla abejonių dėl pareiškėjo galimybių įgyvendinti projektą ar dėl tikėtino projekto poveikio siekiant Programoje nustatytų tikslų (pvz., Agentūra gauna informacijos apie dėl pareiškėjo veiklos pradėtą ikiteisminį tyrimą, pagal kelis projektus planuojamas vykdyti analogiškas veiklas, kurių persidengimas turėtų įtakos projektų finansiniam gyvybingumui bei atitikčiai Programoje nustatytiems tikslams ir pan.), taip pat, jei įtariama, kad, siekdamas tikslų, priešingų Programos tikslams, pareiškėjas dirbtinai sukūrė tokiai paramai gauti reikalingas sąlygas, Agentūra turi sudaryti komisiją, kuri nuspręstų, kokių priemonių imtis dėl tokių projektų vertinimo.

73. Tinkamumo skirti paramą vertinimo rezultatai suvedami į informacinę sistemą.

74. Informacija apie paramos paraiškas, kurioms atliktas tinkamumo skirti paramą vertinimas, skelbiama Agentūros interneto svetainėje, nurodant pareiškėją, projekto pavadinimą, paramos paraiškos kodą ir prašomą paramos sumą, taip pat nurodomas bendras registruotų paramos paraiškų ir paramos paraiškų, kurioms atliktas tinkamumo skirti paramą vertinimas, skaičius.

XV. PROJEKTŲ PRIORITETIŠKUMO VERTINIMAS

75. Tuo atveju, kai paramos paraiškose prašoma bendra paramos suma didesnė nei kvietimui teikti paramos paraiškas skirti planuojama paramos suma, atliekamas projektų prioritetiškumo vertinimas.

76. Vertinant projektų prioritetus, nustatoma, kurios iš tinkamų finansuoti paramos paraiškų atitinka šios priemonės atrankos prioritetų kriterijus.

77. Projektų prioritetiškumas vertinamas pagal atitikimą prioritetiniams kriterijams atmetimo būdu. Prioritetiniai kriterijai nustatomi atsižvelgiant į paramos paraiškos pateikimo metu pateiktus dokumentus. Projektai, atitinkantys pirmiau nurodytus kriterijus, turi pirmenybę prieš

projektus, kurie atitinka kitus tolesnius kriterijus:

77.1. antroji veiklos sritis:

77.1.1. pareiškėjas nėra gavęs EB investicinės paramos žemės ūkiui ir kaimo plėtrai35 Specialioji žemės ūkio ir kaimo plėtros paramos programa (SAPARD), BPD, Lietuvos kaimo plėtros 2007–2013 m. programa. ;

77.1.2. valdos dydis iki 150 ha ŽŪN (vertinama 2007 m. sausio 1 d. duomenimis);

77.1.3. pareiškėjas yra iki 40 metų amžiaus paramos paraiškos pateikimo datą;

77.1.4. projektui įgyvendinti prašoma mažesnio paramos intensyvumo;

77.1.5. ūkyje diegiamos inovacijos36 Netaikoma 2007 metais paskelbtam paramos paraiškų kvietimui. ;

77.1.6. paramos gavėjo narystė kooperatyve, kuris yra pripažintas žemės ūkio kooperatyvu;

77.1.7. paramos gavėjas yra pripažintas žemės ūkio kooperatyvas. Atsižvelgiama į jį sudarančių narių skaičių;

77.1.8. modernizuojamos asmenų, turinčiųjų „žaliąjį diplomą“37 Lietuvos Respublikos žemės ūkio ministro 2003 m. lapkričio 28 d. įsakymas Nr. 3D-508 „Dėl žaliojo diplomo“ (Žin., 2004, Nr. 6-127; 2006, Nr. 91-3582). , valdos;

77.1.9. projektai, kurių vidinės grąžos norma yra didesnė.

77.2. trečioji veiklos sritis:

77.2.1. pareiškėjas nėra gavęs EB investicinės paramos žemės ūkiui ir kaimo plėtrai;

77.2.2. projektui įgyvendinti prašoma mažesnio paramos intensyvumo;

77.2.3. paramos gavėjo narystė kooperatyve;

77.2.4. paramos gavėjas yra kooperatyvas. Atsižvelgiama į jį sudarančių narių skaičių.

XVI. PARAMOS PARAIŠKŲ TVIRTINIMAS IR PARAMOS SUTARČIŲ SUDARYMAS

78. Agentūra, įvertinusi paramos paraiškas, parengia nustatytos formos paramos paraiškų vertinimo rezultatų suvestinę ir nustatytos formos atskirų paramos paraiškų vertinimo ataskaitas, kurias teikia Ministerijai.

79. Ministerijos sudarytas Projektų atrankos komitetas svarsto, kuriuos projektus finansuoti, ir priima rekomendacinio pobūdžio sprendimą dėl finansuotinų projektų.

80. Galutinį sprendimą dėl paramos skyrimo priima Ministerija. Apie tokį sprendimą Agentūra informuojama per 5 darbo dienas nuo jo priėmimo dienos.

81. Agentūra apie sprendimą dėl paramos skyrimo ar neskyrimo informuoja pareiškėjus registruotu laišku per 5 darbo dienas nuo Ministerijos sprendimo gavimo dienos. Informacija apie priimtus sprendimus skirti paramą skelbiama Agentūros interneto svetainėje, nurodant pareiškėją, projekto pavadinimą, paramos paraiškos kodą ir prašomą paramos sumą, taip pat nurodomas bendras registruotų paramos paraiškų ir paramos paraiškų, kurioms priimtas sprendimas skirti paramą, skaičius.

82. Agentūra, gavusi Ministerijos sprendimą skirti paramą:

82.1. jeigu parengti paramos sutartį yra reikalingi papildomi duomenys ir (arba) dokumentai, per 3 darbo dienas išsiunčia pareiškėjui informacinį laišką, kuriame prašo per 10 darbo dienų nuo informacinio laiško gavimo dienos pateikti papildomus duomenis ir (arba) dokumentus. Laiškas laikomas įteiktu praėjus 2 darbo dienoms po jo išsiuntimo. Pareiškėjui juos atsiuntus, Agentūra pagal pavyzdinės paramos sutarties formą per 10 darbo dienų nuo dokumentų gavimo dienos parengia, suderina su pareiškėju ir išsiunčia pareiškėjui suderintą paramos sutarties projektą arba kviečia pareiškėją atvykti į Agentūrą pasirašyti sutarties bei nurodo pasiūlymo pasirašyti paramos sutartį galiojimo terminą, kuris bendruoju atveju negali būti ilgesnis kaip 10 darbo dienų nuo pasiūlymo išsiuntimo dienos. Agentūrai ir pareiškėjui susitarus, šis terminas gali būti pratęstas;

82.2. jeigu parengti paramos sutartį papildomi duomenys ir (arba) dokumentai nereikalingi, per 10 darbo dienų Agentūra pagal pavyzdinės paramos sutarties formą parengia, suderina su pareiškėju ir išsiunčia pareiškėjui arba kviečia pareiškėją atvykti į Agentūrą pasirašyti suderinto paramos sutarties projekto ir nurodo pasiūlymo pasirašyti paramos sutartį galiojimo terminą, kuris

bendruoju atveju negali būti ilgesnis kaip 10 darbo dienų nuo pasiūlymo išsiuntimo dienos. Agentūrai ir pareiškėjui susitarus šis terminas gali būti pratęstas.

83. Pareiškėjui per Agentūros nustatytą terminą nepasirašius paramos sutarties, parama neskiriama. Agentūra apie tai per 10 darbo dienų informuoja Ministeriją.

84. Pareiškėjas, pasirašęs paramos sutartį, tampa paramos gavėju.

85. Agentūra įveda informaciją apie sudarytas paramos sutartis į informacinę sistemą (esant galimybei naudotis). Informacija apie pasirašytas paramos sutartis skelbiama Agentūros interneto svetainėje, nurodant paramos gavėjų pavadinimus, projektų pavadinimus, projektų kodus ir aprašymus ir skirtas paramos sumas, taip pat nurodomas bendras pasirašytų sutarčių skaičius.

XVII. SKUNDŲ NAGRINĖJIMAS

86. Pareiškėjas ir (arba) paramos gavėjas, nesutinkantis su Agentūros ir (arba) Ministerijos priimtais sprendimais, veikimu arba neveikimu, susijusiais su paramos paraiškų, pateiktų pagal priemonę, administravimu, vertinimu, atranka ir mokėjimo prašymų administravimu, turi teisę juos apskųsti šiame skyriuje nustatyta tvarka.

87. Agentūros konkrečių valstybės tarnautojų ir (arba) darbuotojų veiksmus (neveikimą) pareiškėjas gali apskųsti Agentūros vadovui raštu per 15 darbo dienų nuo tos dienos, kai jis sužinojo arba turėjo sužinoti apie tokius veiksmus (neveikimą).

88. Agentūros sprendimus, veikimą arba neveikimą pareiškėjas gali apskųsti Ministerijai raštu per 15 darbo dienų nuo tos dienos, kai jis sužinojo ar turėjo sužinoti apie tokius sprendimus, veiksmus (neveikimą).

89. Skundams nagrinėti Agentūra ir (arba) Ministerija gali sudaryti specialią komisiją ir patvirtinti jos darbo reglamentą.

90. Pareiškėjas ir (arba) paramos gavėjas, nesutikdamas su Agentūros ir (ar) Ministerijos sprendimais, veikimu ar neveikimu, gali tiesiogiai kreiptis į Vyriausiąją administracinių ginčų komisiją arba Vilniaus apygardos administracinį teismą teisės aktų nustatyta tvarka.

XVIII. PIRKIMO PROCEDŪROS

91. Pareiškėjai ir (arba) paramos gavėjai, kurie pagal Lietuvos Respublikos viešųjų pirkimų įstatymą (Žin., 1996, Nr. 84-2000; 2006, Nr. 4-102) yra perkančiosios organizacijos, privalo vadovautis šio įstatymo nuostatomis.

92. Pareiškėjai ir (arba) paramos gavėjai, kuriems perkant prekes, paslaugas ar darbus netaikomos Lietuvos Respublikos viešųjų pirkimų įstatymo nuostatos, siekdami, kad patirtos išlaidos būtų laikomos tinkamomis finansuoti, prekių, paslaugų ar darbų, pirkimus turi organizuoti vadovaudamiesi Ministerijos nustatyta tvarka38 Projekto vykdytojo, pretenduojančio gauti paramą iš Europos žemės ūkio fondo kaimo plėtrai pagal Lietuvos kaimo plėtros 2007–2013 metų programos priemones, prekių, paslaugų ar darbų pirkimo taisyklės patvirtintos Lietuvos Respublikos žemės ūkio ministro 2007 m. balandžio 5 d. įsakymu Nr. 3D-150 (Žin., 2007, Nr. 41-1559). Jeigu prekių, paslaugų ar darbų pirkimo konkursas įvyko arba buvo pradėtas vykdyti iki 2007 m. balandžio 12 d., prekės, paslaugos ar darbai gali būti įsigyjami pagal Projekto vykdytojo ir (arba) partnerio, pretenduojančio gauti paramą iš Europos Sąjungos struktūrinių fondų pagal Lietuvos 2004–2006 m. bendrojo programavimo dokumento Kaimo plėtros ir žuvininkystės prioriteto priemones, prekių, paslaugų ar darbų pirkimo taisykles, patvirtintas Lietuvos Respublikos žemės ūkio ministro 2004 m. spalio 5 d. įsakymu Nr. 3D-543 (Žin., 2004, Nr. 151-5512). (jei nėra nustatyti didžiausieji įkainiai).

93. Įvykdyto konkurso arba apklausos prekėms, paslaugoms ar darbams pirkti (jei nėra nustatyti didžiausieji išlaidų įkainiai) dokumentaciją paramos gavėjas turi pateikti Agentūros KDTS įvertinti prieš teikiant mokėjimo prašymą.

94. Išlaidos, padarytos pagal prekių, paslaugų ar darbų pirkimo sutartis, sudarytas nesilaikant šiame Taisyklių skyriuje nurodytų reikalavimų, laikomos netinkamomis finansuoti.

XIX. MOKĖJIMO PRAŠYMO PATEIKIMAS IR PATEIKIMO TERMINAS

95. Paramos gavėjas po kiekvieno projekto įgyvendinimo etapo, kaip numatyta paramos sutartyje paramai gauti, pateikia nustatytos formos mokėjimo prašymą. Jei numatytos statybos, jos turi būti vykdomos vienu etapu be tarpinių mokėjimų, tačiau jei technologiškai statybas galima išskirti į kelis etapus, gali būti pateikiami keli mokėjimo prašymai. Jei numatyta kelių atskirų pastatų statyba, ji gali būti vykdoma etapais, ir mokėjimo prašymas pateikiamas užbaigus vieną statybų etapą.

96. Mokėjimo prašymo forma ir informacija apie pridedamus dokumentus pateikiama Agentūros interneto svetainėje www.nma.lt ir Ministerijos interneto svetainėje www.zum.lt.

97. Paramos gavėjas mokėjimo prašymą ir susijusius dokumentus turi užpildyti lietuvių kalba. Kita kalba užpildyti mokėjimo prašymai ir dokumentai nepriimami. Paramos gavėjas turi įsitikinti, kad jo pateiktas mokėjimo prašymas yra tinkamai sukomplektuotas.

98. Paramos gavėjas turi pateikti vieną mokėjimo prašymo originalą, pažymėtą spaudu ORIGINALAS, ir vieną kopiją, pažymėtą spaudu KOPIJA, ir pridedamų dokumentų originalus, Agentūros darbuotojo arba notaro patvirtintas kopijas. Pateikiami dokumentų originalai, kurie pažymėti atitinkamu spaudu, grąžinami paramos gavėjui, o pasiliekamos patvirtintos spaudu „TIKRA“ kopijos.

99. Mokėjimo prašymus kartu su reikalaujamais priedais iš paramos gavėjų priima ir registruoja KDTS pagal projekto įgyvendinimo vietą.

100. Mokėjimo prašymai turi būti pateikti laiku (paramos sutartyje numatytais terminais), asmeniškai ar per įgaliotą asmenį. Kitais būdais (pvz., paštu, faksu arba elektroniniu paštu) arba kitais adresais pateikti mokėjimo prašymai nebus priimami.

101. Mokėjimo prašymų pateikimo terminai nustatomi paramos sutartyje.

102. Pavėluotai pateikus mokėjimo prašymą, taikomos sankcijos, numatytos šių Taisyklių XXIV skyriuje. Pavėluotai teikiami mokėjimo prašymai priimami 25 darbo dienas nuo paramos sutartyje nustatytos datos. Vėliau pateikti mokėjimo prašymai nepriimami.

103. Jeigu paramos gavėjas dėl pateisinamų priežasčių nori pratęsti mokėjimo prašymo pateikimo terminą, jis iki nustatyto termino pabaigos turi Agentūrai pateikti argumentuotą prašymą dėl termino pratęsimo (sutarties keitimo). Agentūrai priėmus sprendimą atidėti mokėjimo prašymo pateikimo terminą, keičiama paramos sutartis.

104. Mokėjimo prašymą pateikus pavėluotai dėl nenugalimos jėgos (force majeure) aplinkybių, paramos gavėjas turi Agentūrai raštu paaiškinti vėlavimo priežastis ir pateikti dokumentus, pagrindžiančius vėlavimo priežastis.

105. Paramos gavėjų atsiskaitymai su tiekėjais turi vykti tik per bankines institucijas.

XX. MOKĖJIMO PRAŠYMO TIKRINIMAS, VERTINIMAS IR TVIRTINIMAS

106. Užregistravus mokėjimo prašymą, Agentūros KDTS atliekamas jo administracinės atitikties tikrinimas, kurio metu nustatoma, ar pateikti visi reikalingi dokumentai, ar tinkamai (lietuvių kalba, atitinka nustatytą formą) užpildytas mokėjimo prašymas.

107. Jeigu paramos gavėjo pateiktas mokėjimo prašymas neteisingai užpildytas ir (arba) trūksta duomenų, jam siunčiamas pranešimas apie tikrinimo metu nustatytus trūkumus. Jiems pašalinti paramos gavėjui nustatomas iki 10 darbo dienų terminas nuo pranešimo įteikimo, tačiau, atsižvelgiant į trūkstamos informacijos ar dokumentų specifiką, gali būti nustatomas ilgesnis terminas. Pranešimas laikomas įteiktu praėjus 2 darbo dienoms nuo jo išsiuntimo paštu registruotu laišku dienos. Per nustatytą laiką nepateikus reikiamų dokumentų ar nepatikslinus duomenų, siunčiamas antras pranešimas, į kurį neatsakius, mokėjimo prašymas yra atmetamas arba vertinamas pagal turimus duomenis.

108. Jei paramos gavėjas dėl objektyvių priežasčių vėluoja pateikti prašomą informaciją, apie tai turi pranešti raštu argumentuodamas vėlavimo priežastis.

109. Po administracinės atitikties tikrinimo (ir po patikros vietoje, jei ji buvo atlikta) mokėjimo prašymai kartu su pridedamais dokumentais bei Agentūros darbuotojų užpildytais darbo dokumentais perduodami kitam vertinimo etapui.

110. Jei Agentūroje vertinant mokėjimo prašymą kyla neaiškumų, paramos gavėjui siunčiamas pranešimas, kuriame prašoma per nustatytą 10 darbo dienų terminą nuo pranešimo įteikimo pateikti trūkstamą informaciją ir (arba) dokumentus. Jei per nustatytą laiką paramos gavėjas neatsako į Agentūros paklausimą ir nepateikia prašomų duomenų, mokėjimo prašymas yra vertinamas pagal turimus duomenis. Jei paramos gavėjas dėl objektyvių priežasčių vėluoja pateikti prašomą informaciją, apie tai turi pranešti raštu argumentuodamas vėlavimo priežastis.

111. Jei vertinant mokėjimo prašymą kyla įtarimų, kad dokumentuose pateikta neteisinga informacija, atliekama užsakomoji patikra vietoje.

112. Vertinant mokėjimo prašymą, nustatoma, kokios išlaidos buvo atliktos teisingai ir nuo jų yra skaičiuojama kompensuojama paramos suma.

113. Įvertinus mokėjimo prašymą, priimamas sprendimas:

113.1. atmesti mokėjimo prašymą;

113.2. išmokėti dalį prašomos paramos sumos;

113.3. išmokėti visą prašomą paramos sumą.

114. Jei priimamas sprendimas išmokėti visą prašomą paramos sumą arba dalį prašomos paramos sumos, lėšos pervedamos į paramos gavėjo nurodytą sąskaitą.

115. Jei priimamas sprendimas dėl mokėjimo prašymo atmetimo ar dalinio prašomos paramos sumos išmokėjimo, Agentūra per 10 darbo dienų nuo tokio sprendimo priėmimo raštu informuoja paramos gavėją, nurodydamas tokio sprendimo motyvus ir sprendimo apskundimo tvarką.

116. Agentūra turi įvertinti mokėjimo prašymą ir Ministerijai pateikti pinigų užsakymo paraiškas per 60 kalendorinių dienų nuo mokėjimo prašymo gavimo ir užregistravimo Agentūros KDTS datos. Tais atvejais, kai vertinant mokėjimo prašymą Agentūra prašo paramos gavėjo pateikti trūkstamus duomenis arba ištaisyti nurodytus mokėjimo prašymo trūkumus, mokėjimo prašymas turi būti įvertintas ir pinigų užsakymo paramos paraiška Ministerijai turi būti pateikta per 90 kalendorinių dienų nuo mokėjimo prašymo gavimo ir užregistravimo Agentūroje datos.

XXI. PARAMOS IŠMOKĖJIMO TVARKA

117. Šiai priemonei taikomas išlaidų kompensavimo mokėjimo būdas.

118. Taikant išlaidų kompensavimo mokėjimo būdą, paramos gavėjas pradeda įgyvendinti projektą savo lėšomis ir paramos sutartyje nustatytu periodiškumu Agentūrai teikia mokėjimo prašymus, kuriuose deklaruoja patirtas ir apmokėtas išlaidas, pridėdamas išlaidų pagrindimo ir apmokėjimo įrodymo dokumentus ir (arba) jų kopijas, patvirtintas paramos gavėjo ar jo įgalioto asmens parašu ir antspaudu (jei toks turimas). Paramos sutartyje taip pat nustatomas galutinio mokėjimo prašymo pateikimo terminas.

119. Paramos gavėjas gali pateikti iki trijų mokėjimo prašymų.

120. Baigęs įgyvendinti projektą, paramos gavėjas pateikia Agentūrai galutinį mokėjimo prašymą, kuriame deklaruoja visas per laikotarpį nuo paskutinio mokėjimo prašymo patirtas ir apmokėtas tinkamas finansuoti išlaidas bei galutinę projekto įgyvendinimo ataskaitą.

121. Agentūra, įvertinusi mokėjimo prašymą ir priėmusi sprendimą dėl jo apmokėjimo, laikydamasi terminų, nurodytų šių Taisyklių 116 punkte, parengia pinigų užsakymo paraiškas ir pateikia jas Ministerijai. Rengdama pinigų užsakymo paraiškas Agentūra užtikrina, kad išmokant lėšas paramos gavėjams nebūtų viršyta priemonės veiklos sritims nustatyta didžiausia leistina įsipareigojimų suma.

122. Ministerija per 5 darbo dienas nuo tinkamų pinigų užsakymo paraiškų gavimo ir užregistravimo Ministerijoje dienos jas patikrina ir parengia, pateikia mokėjimo paraiškas Lietuvos Respublikos finansų ministerijos Valstybės iždo departamentui dėl lėšų pervedimo į Agentūros nurodytą sąskaitą.

123. Lietuvos Respublikos finansų ministerijos Valstybės iždo departamentas mokėjimo paraiškas apmoka vadovaudamasis Valstybės biudžeto lėšų išdavimo iš valstybės iždo sąskaitos taisyklių, patvirtintų Lietuvos Respublikos finansų ministro 2000 m. liepos 21 d. įsakymu Nr. 195 (Žin., 2000, Nr. 65-1976; 2007, Nr. 90-3604), nuostatomis.

124. Gavusi lėšas, Agentūra per 3 darbo dienas jas perveda paramos gavėjams.

XXII. PATIKROS

125. Paramos paraiškų ar mokėjimo prašymų administravimo bet kuriame etape gali būti atliekama patikra vietoje. Patikros vietoje metu tikrinami pareiškėjo ir (arba) paramos gavėjo paramos paraiškoje ir jų prieduose bei mokėjimo prašyme pateikti duomenys ir jų atitikimas tikrovės. Patikros vietoje metu surašoma patikros vietoje ataskaita.

126. Apie patikras vietoje pareiškėjams ir (arba) paramos gavėjams pranešama iš anksto, jeigu toks išankstinis pareiškėjo ir (arba) paramos gavėjo informavimas neturės įtakos patikros vietoje rezultatams. Bendruoju atveju apie patikrą vietoje pareiškėjas ir (arba) paramos gavėjas informuojamas ne anksčiau kaip prieš 48 valandas iki patikros vietoje atlikimo.

127. Agentūra penkerius metus nuo paramos sutarties pasirašymo datos turi teisę tikrinti, ar paramos gavėjas ir po projekto įgyvendinimo laikosi paramos sutartyje numatytų sąlygų.

128. Jei pareiškėjas ir (arba) paramos gavėjas nesudaro sąlygų ar neleidžia asmenims, turintiems teisę audituoti ir kontroliuoti, kaip yra vykdomas projektas, apžiūrėti vietoje ir (arba) patikrinti, kaip įgyvendinamas projektas ir (arba) kaip vykdoma veikla po paramos skyrimo ir (arba) projekto pabaigos, tai laikoma Programos paramos gavimo ir naudojimo sąlygų pažeidimu.

XXIII. PROJEKTŲ ĮGYVENDINIMO ATASKAITOS

129. Paramos gavėjas teikia Agentūrai šias projekto įgyvendinimo ataskaitas ir veiklą pagrindžiančius dokumentus:

129.1. projekto įgyvendinimo laikotarpiu, per 20 kalendorinių dienų, pasibaigus kiekvienam metų kalendoriniam ketvirčiui – informaciją apie projekto įgyvendinimo eigą;

129.2. teikdamas galutinį mokėjimo prašymą kartu su mokėjimo prašymu – projekto įgyvendinimo ataskaitą bei kitus reikalingus pateikti dokumentus;

129.3. 5 metus nuo paramos sutarties pasirašymo, per 2 mėnesius, kiekvieniems kalendoriniams metams pasibaigus -papildomas projekto įgyvendinimo ataskaitas.

130. Gavusi informaciją apie projekto įgyvendinimo eigą arba projekto įgyvendinimo ataskaitą, Agentūra ją išnagrinėja ir nustato, ar vykdomos paramos sutartyje bei paramos paraiškoje numatytos projekto veiklos. Patikrinusi gautą informaciją Agentūra:

130.1. ją priima kaip tinkamą;

130.2. paprašo pateikti papildomą informaciją ir (arba) nusprendžia atlikti projekto patikrą vietoje;

130.3. atmeta, išdėstydama atmetimo motyvus, ir nustato 10 darbo dienų terminą, per kurį paramos gavėjas turi ištaisyti pateiktos informacijos, ataskaitos ar projekto įgyvendinimo trūkumus ir pateikti naują informaciją apie projekto įgyvendinimo eigą arba projekto įgyvendinimo ataskaitą;

130.4. jeigu paramos gavėjas laiku nepateikia informacijos apie projekto įgyvendinimo eigą arba projekto įgyvendinimo ataskaitos, Agentūra apie tai primena paramos gavėjui ir nustato terminą atitinkamiems dokumentams pateikti. Paramos gavėjas gali raštu prašyti pratęsti dokumentų pateikimo terminą, nurodydamas priežastis.

131. Jeigu paramos gavėjas informacijos apie projekto įgyvendinimo eigą arba projekto įgyvendinimo ataskaitos laiku nepateikia ir po priminimo arba Agentūra ją atmeta 3 kartus, gali būti inicijuojamas sutarties nutraukimas ir (arba) suteiktos paramos ar jos dalies grąžinimas.

XXIV. SANKCIJOS

132. Paramos gavėjui nesilaikant ar pažeidžiant paramos sutarties sąlygas, numatomos trys privalomų sankcijų rūšys – paramos sumažinimas, paramos neskyrimas ir (arba) paramos susigrąžinimas:

132.1. paramos sumažinimas taikomas39 Įsigaliojus pasėlių draudimo sistemai, Ministerija nustatys sankcijas dėl įsipareigojimų drausti pasėlius nesilaikymo. :

132.1.1. jeigu Agentūra patikrų vietoje metu nustato reikalavimų neatitinkančias išlaidas;

132.1.2. pavėluotai pateikus mokėjimo prašymą, paramos suma mažinama 0,5 proc. už kiekvieną pavėluotą darbo dieną40 Ši sankcija netaikoma, kai mokėjimo prašymas pateikiamas pavėluotai dėl nenugalimos jėgos (force majeure) aplinkybių. ;

132.1.3. jeigu Agentūra, išnagrinėjusi paramos gavėjo mokėjimo prašymą, nustato, kad jame prašoma paramos suma daugiau kaip 3 proc. viršija paramos gavėjui mokėtiną sumą, nustatytą išnagrinėjus mokėjimo prašymo pagrįstumą, mokėtina paramos suma turi būti sumažinama tų abiejų sumų skirtumu, išskyrus atvejus, jeigu paramos gavėjas įrodo, kad ne dėl jo kaltės buvo įtraukta reikalavimų neatitinkanti suma.

132.2. parama neskyrimas taikomas, kai paramos gavėjas:

132.2.1. nepateikia mokėjimo prašymų sutartyje nustatyta tvarka;

132.2.2. teikdamas projekto paraišką ir (arba) vykdydamas paramos sutartį, pateikia neteisingą informaciją arba nuslepia informaciją, turinčią reikšmės priimant sprendimą suteikti paramą arba tinkamai kontroliuoti paramos sutarties vykdymą;

132.2.3. nevykdo sutarties sąlygų, susijusių su turto draudimu, pranešimu apie draudiminius įvykius bei gautinas draudimo išmokas;

132.2.4. nesudaro sąlygų ar neleidžia asmenims, turintiems teisę tai daryti, apžiūrėti vietoje ir (arba) patikrinti, kaip įgyvendinamas projektas ir (arba) kaip vykdoma veikla po paramos suteikimo;

132.2.5. nevykdo sutarties sąlygų, nustatančių paramos gavėjui pareigą tvarkyti apskaitą taip, kad apskaitos informacija būtų tinkama, objektyvi ir palyginama, pateikiama laiku, išsami ir naudinga vidaus ir išorės vartotojams;

132.2.6. pažeidžia norminiuose teisės aktuose ir sutartyje nustatytą dokumentų saugojimo tvarką;

132.2.7. sistemingai pažeidinėja aplinkos apsaugos, priešgaisrines, higienos, veterinarijos ir kitas taisykles, reglamentuojančias projekto vykdytojo veiklą;

132.2.8. nepradeda vykdyti projekto per sutartyje nustatytą terminą;

132.2.9. yra bankrutuojantis arba likviduojamas projekto įgyvendinimo metu;

132.2.10. suteikia kitam asmeniui įgaliojimą veiklai vykdyti be Agentūros rašytinio sutikimo;

132.2.11. pažeidžia kitas sutarties sąlygas.

132.3. paramos susigrąžinimas taikomas, kai paramos gavėjas:

132.3.1. vykdydamas projektą, pažeidė EB ar Lietuvos Respublikos teisės aktų reikalavimus, susijusius su projekto įgyvendinimu;

132.3.2. nustojo vykdyti projektą, negali pasiekti sutartyje nustatytų projekto uždavinių, tikslų;

132.3.3. negrąžina Agentūrai klaidingai apskaičiuotos ir pervestos į atsiskaitomąją sąskaitą paramos sumos;

132.3.4. neužtikrina, kad išlaidos, kurioms finansuoti buvo prašoma paramos, nebūtų finansuojamos iš kitų nacionalinių programų ir EB fondų;

132.3.5. nevykdo gautos paramos viešinimo;

132.3.6. nevykdo reguliarios projekto įgyvendinimo stebėsenos, kad užtikrintų projekto įgyvendinimą, kaip numatyta paramos paraiškoje;

132.3.7. prieštarauja informacijos apie pateiktą paramos paraišką, nurodant pareiškėją, projekto pavadinimą, paramos paraiškos kodą ir prašomą ir (arba) gautą paramos sumą skelbti Agentūros interneto svetainėje;

132.3.8. per penkerių metų laikotarpį nuo paramos sutarties pasirašymo be rašytinio Agentūros sutikimo pakeičia pagal sutartį remiamos veiklos pobūdį;

132.3.9. nesuderinęs su Agentūra, perleidžia tretiesiems asmenims savo įsipareigojimus arba teises pagal paramos sutartį;

132.3.10. per penkerių metų laikotarpį nuo paramos sutarties pasirašymo be rašytinio Agentūros sutikimo pardavė ar kitaip perleido iš paramos lėšų įsigytą turtą.

XXV. PROJEKTŲ IR PARAMOS SUTARTIES PAKEITIMAI

133. Jokie su Agentūra raštu nesuderinti nukrypimai nuo planuoto projekto įgyvendinimo, keičiantys projekto apimtį, projekto investicijas, paramos dalių išdėstymą bei dydį, mokėjimo prašymų pateikimo tvarką, ir pakeitimai, pratęsiantys projekto įgyvendinimo laikotarpį ar kitaip keičiantys projektą ar paramos sutartyje ir (arba) paramos paraiškoje bei sprendime skirti paramą nustatytus paramos gavėjo įsipareigojimus, nėra leidžiami. Paramos gavėjas privalo raštu informuoti Agentūrą apie visus su projektu susijusius pakeitimus.

134. Paramos sutartis gali būti keičiama:

134.1. jeigu būtina pakeisti (pratęsti) projekto įgyvendinimo terminus;

134.2. jeigu keičiasi paramos sumos ir (arba) investicijų pasiskirstymas tarp paramos dalių (projekto įgyvendinimo etapų);

134.3. jeigu kurios nors projekto biudžeto išlaidų kategorijos suma nukrypusi nuo paramos sutartyje planuotos sumos daugiau kaip 20 procentų;

134.4. jeigu planuoti projekto kiekybiniai ir kokybiniai pasiekimai gali sumažėti daugiau kaip 20 procentų;

134.5. Agentūros iniciatyva, teisės aktų pasikeitimo atveju;

134.6. kitais atvejais, sąlygotais nenumatytų aplinkybių, tačiau nedarančiais įtakos pagrindinėms paramos teikimo sąlygoms.

135. Jei kilo poreikis keisti projektą ir (arba) paramos sutartį, paramos gavėjas privalo raštu pateikti Agentūrai prašymą pakeisti projektą ir (arba) paramos sutartį ir kartu su prašymu pateikti visą informaciją ir dokumentus, pagrindžiančius šį prašymą.

136. Agentūra, gavusi paramos gavėjo prašymą pakeisti projektą ir(arba) paramos sutartį, įvertina prašymo aplinkybes ir priima sprendimą dėl paramos gavėjo prašymo.

137. Agentūra paramos gavėjo prašymą keisti projektą ir (arba) paramos sutartį gali:

137.1. atmesti;

137.2. patenkinti;

137.3. patenkinti iš dalies arba su tam tikromis sąlygomis.

138. Priimdamas sprendimą dėl paramos gavėjo prašymo keisti projektą ir (arba) paramos sutartį, Agentūra įvertina, ar atlikus tokį pakeitimą projektas duos didesnę naudą ir efektyviau prisidės prie projekto bei Programos nustatytų tikslų. Priimant sprendimą dėl paramos gavėjo prašymo keisti projektą ir (arba) paramos sutartį, Agentūra taip pat atsižvelgia į aplinkybes, kurių paramos gavėjas negalėjo numatyti teikdamas paramos paraišką, nepriklausančias nuo paramos gavėjo. Jeigu Agentūra nustato, kad dėl projekto pakeitimo paramos gavėjas negalės pasiekti projekte nustatytų tikslų, ir tolesnis projekto įgyvendinimas būtų neefektyvus, Agentūra svarsto klausimą dėl paramos nutraukimo ir (arba) jau išmokėtos paramos grąžinimo.

139. Tuo atveju, jei keičiama paramos sutartis, Agentūra parengia, suderina su paramos gavėju ir išsiunčia paramos gavėjui arba kviečia paramos gavėją atvykti į Agentūrą pasirašyti suderinto paramos sutarties pakeitimo ar nurodo pasiūlymo pasirašyti paramos sutarties pakeitimą galiojimo termino. Jeigu šalys nurodo priežastis, šis terminas gali būti pratęstas.

XXVI. DOKUMENTŲ SAUGOJIMAS

140. Visi su Programos įgyvendinimu susiję dokumentai turi būti saugomi mažiausiai 10 metų nuo paramos sutarties pasirašymo datos, vadovaujantis Bendrųjų dokumentų saugojimo terminų rodykle, patvirtinta Lietuvos archyvų departamento prie Lietuvos Respublikos Vyriausybės generalinio direktoriaus 1997 m. rugpjūčio 15 d. įsakymu Nr. 38 (Žin., 1997, Nr. 78-2006; 2006,

Nr. 3-86).

141. Paramos gavėjas privalo užtikrinti su Programos įgyvendinimu susijusių dokumentų saugumą ir prieinamumą Agentūros, Ministerijos, Valstybės kontrolės, Europos Komisijos ir EB Audito Rūmų įgaliotiems atstovams.

142. Paramos gavėjas privalo saugoti:

142.1. paramos paraiškos ir jos priedų kopijas;

142.2. paramos sutarties ir visų paramos sutarties pakeitimų originalus;

142.3. projekto įgyvendinimo ataskaitų kopijas;

142.4. išlaidų pagrindimo ir išlaidų apmokėjimo įrodymo dokumentų originalus bei mokėjimo prašymų kopijas;

142.5. susirašinėjimo su Agentūra dokumentus;

142.6. viešųjų pirkimų arba pirkimų vykdymo dokumentų originalus arba kopijas;

142.7. įgyvendintas viešumo priemones įrodančius dokumentus;

142.8. kitus su paramos paraiška ir projekto įgyvendinimu susijusius dokumentus.

XXVII. VIEŠUMAS

143. Iš EŽŪFKP ir bendrojo finansavimo lėšų pagal Programos konkrečiam projektui paramą gaunantis paramos gavėjas privalo imtis informavimo ir viešinimo priemonių, vadovaudamasis Informavimo apie Lietuvos kaimo plėtros 2007–2013 metų programą ir suteiktos paramos viešinimo taisyklėmis, patvirtintomis Lietuvos Respublikos žemės ūkio ministro 2007 m. balandžio 26 d. įsakymu Nr. 3D-191 (Žin., 2007, Nr. 48-1868).

XXVIII. TAISYKLIŲ KEITIMO TVARKA

144. Šios Taisyklės gali būti keičiamos Lietuvos Respublikos žemės ūkio ministro įsakymu.

145. Pasikeitus šiose Taisyklėse nurodytiems teisės aktams, tiesiogiai taikomos naujos tų teisės aktų nuostatos.

XXIX. INFORMACIJOS TEIKIMAS

146. Informacijos ir paaiškinimų dėl paramos kreiptis:

146.1. telefonais, nurodytais Agentūros interneto svetainėje www.nma.lt, bendruoju informacijos teikimo telefonu, tel. (8~5) 252 6999;

146.2. faksu (8~5) 252 6945;

146.3. elektroniniu paštu info@nma.lt.

147. Klausiant faksu ar elektroniniu paštu, turi būti pateikiama aiški nuoroda į kvietimo teikti paramos paraiškas numerį ir pavadinimą, klausiančiojo vardas ir pavardė arba organizacijos pavadinimas ir telefonas.

148. Atsakymai į klausimus, kurie gali būti aktualūs daugeliui potencialių pareiškėjų, skelbiami Agentūros tinklalapyje www.nma.lt, skiltyje „Klausimai“.

149. Informacija apie paramos paraišką vertinančius asmenis neteikiama.

150. Agentūros KDTS kontaktiniai duomenys:

Teritorinis skyrius	Adresas	Telefonas
Alytaus skyrius	Tvirtovės g. 1/Naujoji g. 2, LT-62116 Alytus	(8 315) 56 793 (8 315) 56 798
Kauno skyrius	Donelaičio g. 33, LT-44240 Kaunas	(8 37) 30 85 50 (8 37) 30 85 52
Klaipėdos skyrius	Taikos pr. 28, LT-91220 Klaipėda	(8 46) 43 14 07 (8 46) 43 14 05
Marijampolės skyrius	Gamyklų g.1, LT-68300 Marijampolė	(8 343) 97 997 (8 343) 97 990
Panevėžio skyrius	Anykščių g. 4, LT-35171 Panevėžys	(8 45) 50 22 77 (8 45) 50 22 65
Šiaulių skyrius	Dvaro g. 78, LT- 76298 Šiauliai	(8 41) 59 60 80 (8 41) 59 60 81
Tauragės skyrius	Prezidento g. 7, LT-72258 Tauragė	(8 446) 20 120 (8 446) 20 121
Telšių skyrius	Pramonės g. 5, LT-87101 Telšiai	(8 444) 77 050 (8 444) 77 052
Utenos skyrius	Basanavičiaus g. 126, LT-28214 Utena	(8 389) 64 082 (8 389) 64 091
Vilniaus skyrius	Liauksmino g. 5, LT-01101 Vilnius	(8 5) 264 9357 (8 5) 264 9275

______________

Lietuvos kaimo plėtros 2007–2013 metų

programos priemonės „Žemės ūkio valdų

modernizavimas“ antrosios ir trečiosios

veiklos sričių įgyvendinimo taisyklių

priedas

PARAMOS PARAIŠKA

PAGAL LIETUVOS KAIMO PLĖTROS 2007–2013 METŲ PROGRAMOS PRIEMONĖS „ŽEMĖS ŪKIO VALDŲ MODERNIZAVIMAS“ TREČIĄJĄ VEIKLOS SRITĮ „TRUMPOS ROTACIJOS PLANTACINIŲ ŽELDINIŲ VEISIMAS“*

NACIONALINĖS MOKĖJIMO AGENTŪROS PRIE ŽEMĖS ŪKIO MINISTERIJOS KONTROLĖS DEPARTAMENTO |_|_|_|_|_|_|_|_|_|_| TERITORINIS SKYRIUS**
|_|_|_|_| |_|_| |_|_| |_|_|_|_|_|_|_|_|_|_|_|_|_|_|_|_|_| (paraiškos registracijos data ir registracijos numeris)
(paraišką užregistravusio tarnautojo pareigos) (vardas, pavardė) (parašas)
Paraiška vertinti priimta [] Paraiška atmesta []

|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

(pareiškėjo vardas, pavardė / pavadinimas)

Adresas: (pareiškėjo gyvenamoji vieta (įmonės buveinės adresas), telefonas, faksas, el. paštas, kuriuo bus galima susisiekti su pareiškėju paraiškos vertinimo ir projekto įgyvendinimo metu)
Savivaldybės pavadinimas |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|
Seniūnijos pavadinimas |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|
Gyvenamosios vietovės pavadinimas |_|_|_|_|_|_|_|_|_|_|_|_|_|_|_|_|_|_|_|
Gatvės pavadinimas |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|
Namo Nr. |_|_|_|
Buto Nr. |_|_|_|
Pašto indeksas |_|_|_|_|_|_|_|
Telefonas |_|_|_|_|_|_|_|_|_|_|_|_|_|
Faksas |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|
El. paštas |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

Kokiu būdu norite gauti informaciją apie paraiškos administravimo eigą? PASTABA. Užpildykite tik vieną langelį.
Paštu	[]
Elektroniniu paštu	[]

I. INFORMACIJA APIE PAREIŠKĖJĄ

1. Informacija apie fizinį asmenį (pildo tik fiziniai asmenys)
1.1. Žemės ūkio valdos identifikavimo kodas |_|_|_|_|_|_|_|_|_|_| (žemės ūkio valdos identifikavimo kodas iš VĮ Žemės ūkio informacijos ir kaimo verslo centro pažymėjimo)
1.2. Žemės ūkio valdos adresas, jei skiriasi nuo gyvenamosios vietos (buveinės): |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_| (žemės ūkio valdos identifikavimo adresas iš VĮ Žemės ūkio informacijos ir kaimo verslo centro pažymėjimo)
1.3. Ūkio identifikavimo kodas (pildo tik ūkininkai) |_|_|_|_|_|_|_|_|_| (ūkininko ūkio identifikavimo kodas iš Ūkininko ūkio Įregistravimo pažymėjimo)
1.4. Asmens kodas |_|_|_|_|_|_|_|_|_|_|_| (fizinio asmens kodas)
1.5. Įregistravimo data |_|_|_|_|_|_|_|_|_|_| (ūkininko ūkio Įregistravimo data iš Ūkininko ūkio Įregistravimo pažymėjimo)
1.6. PVM mokėtojo kodas |_|_|_|_|_|_|_|_|_|_|_|
1.7. Specialybė (jei reikia)
1.8. Darbovietė (jei dirba kitur) (darbovietės pavadinimas, jeigu pareiškėjas papildomai dirba)
2. Informacija apie juridinį asmenį (pildo tik juridiniai asmenys)
2.1. Žemės ūkio valdos identifikavimo kodas |_|_|_|_|_|_|_|_|_|_| (Nurodomas žemės ūkio valdos identifikavimo kodas iš VĮ Žemės ūkio informacijos ir kaimo verslo centro pažymėjimo)
2.2. Juridinio asmens identifikavimo kodas |_|_|_|_|_|_|_|_|_|_| (Juridinių asmenų registro išduotame registravimo pažymėjime nurodytas kodas)
2.3. PVM mokėtojo kodas |_|_|_|_|_|_|_|_|_|_|_|
2.4. Juridinio asmens dalyvių skaičius |_|_| (juridinio asmens dalyvių skaičius paraiškos pateikimo metu)
2.5. Subjektai, dalyvaujantys pareiškėjo valdyme (daugiau nei 25 proc.) (nurodomas tų subjektų vardas, pavardė arba pavadinimas, kodas bei turimų akcijų /pajaus arba turto dalis (proc.)	[] Taip [] Ne
Vardas, pavardė arba pavadinimas	Fizinio ar juridinio asmens kodas	Turimų akcijų/ pajaus arba turimo turto dalis, proc.
|_|_|_|_|_|_|_|_|_|_|_|	|_|_|,|_|_|
|_|_|_|_|_|_|_|_|_|_|_|	|_|_|,|_|_|
|_|_|_|_|_|_|_|_|_|_|_|	|_|_|,|_|_|
|_|_|_|_|_|_|_|_|_|_|_|	|_|_|,|_|_|
2.6. Pareiškėjo dalyvavimas (daugiau nei 25 proc.) kitų subjektų valdyme (nurodomas tų subjektų vardas, pavardė arba pavadinimas, kodas bei turimų akcijų / pajaus arba turto dalis (proc.)	[] Taip [] Ne
Vardas, pavardė arba pavadinimas	Fizinio ar juridinio asmens kodas	Turimų akcijų / pajaus arba turimo turto dalis, proc.
|_|_|_|_|_|_|_|_|_|_|_|	|_|_|,|_|_|
|_|_|_|_|_|_|_|_|_|_|_|	|_|_|,|_|_|

II. INFORMACIJA APIE PROJEKTĄ, KURIAM PRAŠOMA PARAMOS

1. KPP priemonės kodas	121
2. KPP priemonės veiklos sritis	Veiklos sritis: Trumpos rotacijos plantacinių želdinių veisimas []
3. Projekto pavadinimas Nurodomas projekto, kuriam įgyvendinti prašoma paramos, pavadinimas
4. Projekto įgyvendinimo vieta (duomenys patikrai vietoje atlikti)	Savivaldybės pavadinimas |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_| Gyvenamosios vietovės pavadinimas |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_| Gatvės pavadinimas |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_| Namo Nr. |_|_|_| Buto Nr. |_|_|_|
5. Bendra projekto vertė su PVM, Lt	|_|_|_|_|_|_|_|_| (bendra projekto vertė su tinkamomis ir netinkamomis finansuoti išlaidomis su PVM, litais)
6. Bendra projekto vertė be PVM	|_|_|_|_|_|_|_|_| (bendra projekto vertė su tinkamomis ir netinkamomis finansuoti išlaidomis be PVM, litais)
7. Prašoma paramos suma, Lt	|_|_|_|_|_|_|_|_| (bendra prašoma paramos suma litais (nuo tinkamų finansuoti išlaidų)
8. Planuojama projekto pradžia:	|_|_|_|_| |_|_| |_|_| (projekto įgyvendinimo pradžia po paraiškos pateikimo, kaip nurodyta) projekto aprašyme (išskyrus prieš paraiškos pateikimą patirtas išlaidas)
9. Planuojama projekto pabaiga:	|_|_|_|_| |_|_| |_|_| (projekto įgyvendinimo pabaiga (iki paskutinio mokėjimo prašymo pateikimo Agentūrai)
10. Asmuo, atsakingas už projektą (vardas, pavardė): (pildyti, jei tai ne pareiškėjas) Kontaktinis tel.	|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_| |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_| (Pareiškėjo įgalioto asmens, kuris bus atsakingas už projekto įgyvendinimo priežiūrą ir ataskaitų rengimą projekto įgyvendinimo metu, vardas, pavardė, pareigos, tel.)

III. PROJEKTO SANTRAUKA

Trumpas projekto esmės aprašymas
Trumpai (ne daugiau kaip 1/2 psl.) pateikiama: vieta, kurioje bus įgyvendinamas projektas; esama žemės ūkio valdos padėtis, konkretūs svarbiausi būsimos veiklos plėtros etapai ir uždaviniai; duomenys apie investicijas ir bet kokią kitą veiklą susijusią su projektu; kokioms problemoms spręsti reikalingas projektas, kodėl ir kam reikalingi projekto rezultatai; kodėl pasirinktas būtent toks problemos sprendimo būdas; kaip įgyvendinamos investicijos veiks subjekto veiklos rezultatus ir prisidės prie ūkio subjekto konkurencingumo didinimo.

IV. PROJEKTO PRIEŽIŪROS RODIKLIAI

(trumpos rotacijos plantaciniais želdiniais apželdintas plotas kiekvienais planuojamo laikotarpio metais, 4 stulpelyje nurodomi atskaitinių metų duomenys)

Rodikliai	Matavimo vnt.	Ataskaitiniai metai 20__	Prognozė

20__	20__	20__	20__	20__
1.	Trumpos rotacijos plantaciniai želdiniai, ha	ha	................

V. PROJEKTO ĮGYVENDINIMO PLANAS

(Projekto įgyvendinimo plane nurodomos numatytos visos išlaidų kategorijos, jų pirkimo suma be PVM, įgyvendinimo trukmė, atitinkanti investavimo etapus, nurodant etapo pradžią ir pabaigą (metai, mėn.)

Nr.	Išlaidų pavadinimas	Pirkimo suma be PVM, Lt	Pirkimo suma su PVM, Lt	Įgyvendinimo trukmė (metai, mėnuo)
1.	Želdavietės ir (arba) dirvos paruošimas
1.1...
Sodinimo darbai
2.1...
3.	Sodmenys
3.1...
4.	Želdinimo projekto parengimas
4.1...
5.	Viešinimo išlaidos
5.1...
6.	Bendrosios išlaidos
6.1...
7.	Kita
7.1...
Iš viso:

VI. TINKAMŲ IŠLAIDŲ SĄRAŠAS

(Šioje lentelėje nurodomos tinkamų finansuoti išlaidų kategorijos: išlaidų pavadinimas, vienetų kaina be PVM, PVM ir bendra suma su PVM, prašoma paramos suma)

Nr.	Išlaidų pavadinimas	Suma be PVM, Lt	PVM, Lt	Bendra suma su PVM, Lt	Prašoma paramos suma Lt
1.	Želdavietės ir (arba) dirvos paruošimas
1.1...
2.	Sodinimo darbai
2.1...
3.	Sodmenys
3.1...
4.	Želdinimo projekto parengimas
4.1...
5.	Viešinimo išlaidos
5.1...
6.	Bendrosios išlaidos
7.	Kita
Iš viso:

VII. TINKAMŲ FINANSUOTI IŠLAIDŲ PAGRINDIMAS

(Šioje lentelėje trumpai pagrįskite, kodėl šios išlaidos yra būtinos ir kaip jos prisidės prie priemonės veiklos srities ir projekto tikslų bei uždavinių įgyvendinimo. Turi būti atidžiai užpildyta ir pagrista, kad vertintojams neliktų abejonių dėl išlaidų pagrįstumo. Nepagristos, abejotinos išlaidos gali būti pripažintos kaip netinkamos, o tinkamų išlaidų bendra suma ir prašomos paramos dydis sumažinamas. Turi būti paaiškinta, kodėl tai nėra paprastos pakeitimo investicijos)

Investicijos/išlaidų pavadinimas	Pagrindimas
1.	Želdavietės ir (arba) dirvos paruošimas
1.1...
2.	Sodinimo darbai
2.1...
3.	Sodmenys
3.1...
4.	Želdinimo projekto parengimas
4.1...
5.	Viešinimo išlaidos
5.1...
6.	Bendrosios išlaidos
6.1...
7.	Kita

VIII. PROJEKTO FINANSAVIMO ŠALTINIAI

(Nurodoma, kaip pareiškėjas numato finansuoti projektą, iki bus gauta parama. Jeigu projekte yra numatytos investicijos netinkamos finansuoti paramos lėšomis, tačiau būtinos projektui įgyvendinti, jos turi būti įskaičiuotos į projekto vertę ir turi būti užtikrintas jų finansavimas. Projekto finansavimo šaltiniai turi atitikti projekto vertę su PVM)

Šaltinis	Suma, Lt	Nuoroda į patvirtinantį dokumentą/informacijos šaltinį
1.	Paramos lėšos (po pirmo ar antro mokėjimo prašymo apmokėjimo, jei projektas vykdomas ne vienu etapu), kurios numatomos naudoti projektui finansuoti)	|_|_|_|_|_|_|_|_|
2.	Pareiškėjo lėšos (nurodomos projekto vykdymo laikotarpiu iš veiklos planuojamos gauti lėšos – jų pagrįstumas įrodomas projekto aprašymo finansinių ataskaitų duomenimis)	|_|_|_|_|_|_|_|_|
3.	Paskola (paskola, pagrįsta kredito Įstaigos sprendimu suteikti paskolą)	|_|_|_|_|_|_|_|_|
4.	Kitos projektui finansuoti numatomos naudoti lėšos (kitos projektui finansuoti skirtos lėšos)	|_|_|_|_|_|_|_|_|
5	Bendra projekto vertė (1+2+3+4)

IX. INFORMACIJA APIE ES PARAMĄ

Ar esate gavęs ES investicinę paramą?	[] Taip [] Ne

Jei taip, užpildykite šią lentelę:

(Nurodoma informacija apie pareiškėjui suteiktą ES paramą: paramos pavadinimas, skirta paramos suma (litais), paramos skyrimo data, išmokėtos paramos suma (litais), projekto įgyvendinimo pabaigos data)

Paramos pavadinimas	Paramos suma Lt	Paramos skyrimo data	Išmokėta paramos suma Lt	Projekto įgyvendinimo pabaiga
Iš viso:

X. INFORMACIJA APIE VALSTYBES PAGALBĄ

Ar per pastaruosius trejus metus buvo suteikta valstybės pagalba?	[] Taip [] Ne

Jei taip, užpildykite šią lentelę:

(Informacija apie pareiškėjui suteiktą valstybės pagalbą: finansavusios institucijos pavadinimas, suteiktos pagalbos forma, skirta pat suma (litais), paramos skyrimo data, išmokėtos paramos suma (litais), paramos gavimo data)

Finansavusi institucija	Pagalbos forma (finansinė parama, dotuojama paskola)	Paramos suma Lt	Paramos skyrimo data	Išmokėta paramos suma Lt	Pinigų gavimo data
Iš viso:

XI. KITA INFORMACIJA

(Šioje lentelėje pareiškėjas atsako į pateiktus klausimus, užbraukdamas kryželiu langelį ties žodžiu „Taip“ arba „Ne“)

1.	Ar esate atsiskaitęs su Valstybine mokesčių inspekcija?	[] Taip	[] Ne
2.	Ar esate atsiskaitęs su Valstybiniu socialinio draudimo fondu?	[] Taip	[] Ne
3.	Ar patvirtinate, kad projekte numatytos išlaidos nėra ir nebus finansuojamos iš kitų nacionalinių programų ir ES fondų?	[] Taip	[] Ne
4.	Ar tvarkote (įsipareigojate tvarkyti) buhalterinę apskaitą pagal Lietuvos Respublikos teisės aktais nustatytus reikalavimus?	[] Taip	[] Ne
5.	Ar įsipareigojate be rašytinio Agentūros sutikimo nekeisti projekto įgyvendinimo vietos ir sąlygų neparduoti ir kitaip neperduoti kitam asmeniui už paramos lėšas įgytą turtą mažiausiai penkerius metus nuo paramos sutarties pasirašymo?	[] Taip	[] Ne
6.	Ar įsipareigojate viešinti gautą paramą? Kokias viešinimo priemones naudosite?	[] Taip	[] Ne

Nurodykite, kokias viešinimo priemones naudosite
6.	Ar įsipareigojate, kad trumpos rotacijos želdiniai bus veisiami žemės ūkio naudmenose, laikantis Geros ūkininkavimo praktikos ir aplinkosaugos reikalavimų?	[] Taip	[] Ne
7.	Ar įsipareigojate, kad trumpos rotacijos želdiniai bus sodinami ne NATURA 2000 vietovėse?	[] Taip	[] Ne
8.	Ar įsipareigojate apdrausti turtą, finansuojamą Bendrijos fondų lėšomis ne trumpiau kaip 5 metų laikotarpiui nuo paramos sutarties pasirašymo, esant draudimo paslaugų prieinamumui?	[] Taip	[] Ne
9.	Ar daromos investicijos atitinka ES darbo saugos reikalavimus?	[] Taip	[] Ne
10.	Ar plantacinių želdinių įveisimo projekte numatyta, kad nebus daroma žala drenažo sistemoms?	[] Taip	[] Ne
11.	Ar atnaujinta informacija apie valdą Lietuvos Respublikos žemės ūkio ir kaimo verslo registre?	[] Taip	[] Ne
Prioritetiniai kriterijai
12.	Ar prašomos paramos intensyvumas mažesnis už Taisyklių 14.1–14.2 punktuose nustatytą paramos intensyvumą?	[] Taip	[] Ne
13.	Jei taip, nurodykite prašomos paramos intensyvumą:	______%
14.	Ar esate kooperatyvo narys?	[] Taip	[] Ne
15.	Koks Jūsų kooperatyvo narių skaičius?	|_|_|

XII. PATEIKIAMI DOKUMENTAI

(Šioje lentelėje Pareiškėjas pasitikrina, ar jo pateikiama paraiška yra visiškai sukomplektuota, ir pažymi (kryželiu), kuriuos dokumentus pateikia, nurodydamas pateikiamų dokumentų puslapių skaičių)

Eil. Nr.	Dokumento pavadinimas	Pažymėti X	Puslapių skaičius
1.	Pareiškėjo asmens tapatybę patvirtinantis dokumentas (pasas ar asmens tapatybės kortelė)	[]	|_|_|
2.	Projekto aprašas	[]	|_|_|
3.	Juridinio asmens registravimo pažymėjimas	[]	|_|_|
4.	Juridinio asmens steigimo dokumentai	[]	|_|_|
5.	Juridinio asmens kompetentingo organo pritarimo parengtai paraiškai protokolo išrašas, patvirtintas pareiškėjo įgalioto asmens iki paraiškos pateikimo	[]	|_|_|
6.	ES lėšomis finansuojamų investicinių projektų poveikio aplinkai vertinimo deklaracija (pateikiama, kai poveikio aplinkai vertinimas būtinas pagal Lietuvos Respublikos planuojamos ūkinės veiklos poveikio aplinkai vertinimo įstatymą)	[]	|_|_|
7.	Dokumentai, patvirtinantys nekilnojamojo turto, tiesiogiai susijusio su projekto įgyvendinimu, valdymo faktą (nuosavybės teisę patvirtinantys dokumentai)	[]	|_|_|
8.	Finansinės atskaitomybės dokumentai už praėjusius ir ataskaitinius metus arba ūkinės veiklos pradžios balansas	[]	|_|_|
9.	Dokumentai, užtikrinantys tinkamą, projekto bendro finansavimo šaltinį	[]	|_|_|
10.	Dokumentai, patvirtinantys narystę kooperatyve
11.	Trumpos rotacijos plantacinių želdinių įveisimo projektas	[]	|_|_|
12.	Kiti dokumentai	[]	|_|_|

XIII. PAREIŠKĖJO DEKLARACIJA

Aš, pretenduodamas gauti paramą pagal priemonę „Žemės ūkio valdų modernizavimas“, pasirašydamas šioje paramos paraiškoje, patvirtinu, kad: 1. šioje paraiškoje ir prie jos pridėtuose dokumentuose pateikta informacija, mano žiniomis ir įsitikinimu, yra teisinga; 2. patvirtinu, kad, prieš pateikdamas paraišką, paraiškos teikimo metais atnaujinau VĮ Žemės ūkio informacijos ir kaimo verslo centro (toliau – Centro) tvarkomuose registruose esančius duomenis, ir žinau, kad tik iš Centro gautus duomenis Agentūra panaudos priimdama sprendimą dėl paramos suteikimo (nesuteikimo) ir (ar) sankcijų taikymo; 3. prašoma parama yra minimali projektui įgyvendinti reikalinga suma; 4. nesu pažeidęs jokios kitos sutarties dėl paramos skyrimo iš Europos Bendrijos arba Lietuvos Respublikos biudžeto lėšų; 5. man nėra iškelta byla dėl bankroto, nesu likviduojamas; 6. man nežinomos kitos šiame dokumente nenurodytos priežastys, dėl kurių projektas negalėtų būti įgyvendintas ar jo įgyvendinimas būtų atidedamas, arba dėl kurių projektas nebūtų įgyvendintas nustatytu laikotarpiu; 7. paraiška gali būti atmesta, jeigu joje pateikti ne visi prašomi duomenys (įskaitant šią deklaraciją); 8. sutinku, kad paraiškoje pateikti duomenys būtų apdorojami ir saugomi informacinėje sistemoje; 9. sutinku, kad mano tinkamumas gauti paramą bus vertinamas pagal mano pateiktus ir atitinkamais dokumentais pagrįstus duomenis bei viešuosiuose registruose esančius duomenis; 10. esu informuotas ir sutinku / nesutinku (tai, kas nereikalinga, išbraukti), kad duomenys apie gaunamą (gautą) paramą bus viešinami visuomenės informavimo tikslams, taip pat gali būti perduoti audito ir tyrimų institucijoms siekiant apsaugoti Bendrijos finansinius interesus, Europos Sąjungos ir Lietuvos Respublikos teisės aktuose nustatyta tvarka. Esu informuotas, kad, su tuo nesutikus, paraiška bus atmesta; 11. sutinku, kad informacija apie mano pateiktą paraišką, nurodant pareiškėjo pavadinimą, projekto pavadinimą, paraiškos kodą ir prašomą paramos sumą, būtų skelbiama Agentūros interneto svetainėje, ir visa su šiuo projektu susijusi informacija būtų naudojama statistikos, vertinimo bei tyrimų tikslams; 12. įsipareigoju klaidingai apskaičiuotą ir pervestą į mano atsiskaitomąją sąskaitą paramos sumą grąžinti Agentūrai; žinau, kad Agentūra gali patikrinti pateiktus duomenis bei atlikti patikrą vietoje ir gauti papildomos informacijos apie mano ūkinę veiklą. Pateiktus duomenis kontrolės tikslams gali panaudoti ir kitos Lietuvos Respublikos ir Europos Sąjungos institucijos.
Pareiškėjo pavadinimas, adresas, antspaudas
Pareiškėjo atstovo vardas, pavardė, pareigos, parašas
Data, vieta

Jei projektą parengė ir paraišką padėjo užpildyti konsultantas, nurodykite:

Konsultanto vardas ir pavardė	|_|_|_|_|_|_|_|_|_|_|_|_|_|_|_|_|_|_|_|_|
Institucijos pavadinimas	|_|_|_|_|_|_|_|_|_|_|_|_|_|_|_|_|_|_|_|_|
Telefonas ir faksas	|_|_|_|_|_|_|_|_|_|_|_|_|_|_|_|_|_|_|_|_|

|_|_|_|_|_|_|_|_|_|_|_|_|_|_|_|_|_|_|_|_|

PASTABA. Pareiškėjo pateikti duomenys bus apdoroti elektroniniu būdu, juos kontrolės tikslams gali panaudoti Agentūra, kitos Lietuvos Respublikos ir Europos Sąjungos institucijos.

Pareiškėjo parašas _________________

______________